הוועדה המיוחדת לזכויות הילד, כנסת 20, פרוטוקול מספר 59, 2016-03-14 11:00

יפעת שאשא ביטון: בוקר טוב לכולם.

יפעת שאשא ביטון: אנחנו נפתח את דיון הוועדה בפורום הקיים.

יפעת שאשא ביטון: הדיון היום בעצם עוסק בתשלומי הורים לתנועות הנוער.

יפעת שאשא ביטון: אני אתן הקדמה קטנה, לפחות לתפיסה שלי את תנועות הנוער ולמה מצאתי חשיבות לקיום דיון שכזה.

יפעת שאשא ביטון: אני חושבת שאין חולק על כך שתנועות הנוער הן מאוד מאוד חשובות ויש בהן היבטים ערכיים וחברתיים ואפילו אזרחיים.

יפעת שאשא ביטון: הרבה פעמים אנחנו אפילו מכנים אותם בתור הנהגות.

יפעת שאשא ביטון: אני עצמי בוגרת של תנועת הצופים.

יפעת שאשא ביטון: כשהייתי ממונה על החינוך והנוער בקריית שמונה זה גם היה אחד הנדבכים המאוד משמעותיים ששמתי בו דגש.

יפעת שאשא ביטון: יש לנו אפילו תנועה יישובית משלנו שקראנו לה "תנועת עידן" שיצרה תחושת גאווה, של גאוות יחידה.

יפעת שאשא ביטון: זה נושא שהוא מאוד חשוב בעיניי ולכן מצאתי לנכון לקיים עליו דיון.

יפעת שאשא ביטון: לצד החשיבות הזו זיהינו איזה, אני לא יודעת אם לקרוא לזה כשל או בעיה או אתגר, זה כל נושא של תשלומי הורים.

יפעת שאשא ביטון: התחושה היא איפשהו, אם פעם היה ברור לנו שאנחנו הולכים לתנועות הנוער, כולם היו חלק מתנועת נוער כזאת או אחרת, אני לא זוכרת שהיה שיח על העניין של התשלומים.

יפעת שאשא ביטון: היום זה הפך להיות משהו, אני לא אגיד לעשירים בלבד, אבל בעיקר למי שיכול להרשות לעצמו.

יפעת שאשא ביטון: אני מודעת שיש סיבסודים שונים והקלות שונות ליישובים פריפריאליים ולסוציו-אקונומי כזה או אחר, אבל עדיין זה בעיקר לגבי המסגרת של הפעילות בתוך הקן או בתוך השבט.

יפעת שאשא ביטון: בעצם, לכל פעילות נוספת נדרשים ההורים לשלם תשלום נוסף ואז בעצם הילדים נמצאים באיזה מקום שהם שייכים לכל הרצף של הפעילות, אבל בפיקים בהם יוצאים למחנות או לסמינרים או לכל מיני פעילויות אחרות הם כבר לא חלק, כי ההורים או המשפחה לא מסוגלים לעמוד בזה.

יפעת שאשא ביטון: המטרה של הדיון היא באמת לבחון את זה לעומק.

יפעת שאשא ביטון: אני קראתי בעיון את הדוח של ממ"מ (מרכז מידע ומחקר).

יפעת שאשא ביטון: זו הזדמנות מצוינת להגיד למוריה תודה רבה, כי הוא גם באמת מאוד מפורט ומאוד מעמיק, לא תמיד מלבב, אבל באמת רואים שיש פה התייחסות מאוד נרחבת.

יפעת שאשא ביטון: אני אשמח לשמוע מכם ובעיקר בסופו של דבר לראות איך אנחנו הופכים את תנועות הנוער לנגישות לכולם, שכל ילד שרוצה להשתלב יוכל להשתלב.

יפעת שאשא ביטון: יותר מזה, שאנחנו נוכל ליצור מצב שבו אנחנו מעודדים כמה שיותר בני נוער להיות שותפים ולהיות חלק מתנועות נוער השונות.

יפעת שאשא ביטון: אנחנו נפתח עם נציגת משרד החינוך, עם אירית ברוק שמככבת גם במסמך של הממ"מ.

<אירית ברוק: אני מקווה לטובה, אני לא קראתי אותו.

יפעת שאשא ביטון: לפחות ברמת הנתונים שהזנת לתוך הסיפור הזה.

יפעת שאשא ביטון: בבקשה.

<אירית ברוק: נהיינו חברות טלפוניות, אני ומוריה.

<נפתלי דרעי: בא בתזמון טוב הדיון הזה, עם תוצאות המפקד - -

<תמי ברנע: זה היה באתר.

<תמי ברנע: אנחנו את כל החומר מעלים לאתר האינטרנט.

<תמי ברנע: אני אומרת שחבל שאנשים לא קוראים.

<תמי ברנע: יש אנשים שכותבים ו- - -.

יפעת שאשא ביטון: בבקשה אירית.

<אירית ברוק: קודם כל משרד החינוך מאמין בתנועות הנוער.

<אירית ברוק: מזה שנים רבות חושב שהחינוך בתנועות הנוער הוא חינוך חשוב וראוי וטוב.

<אירית ברוק: היעד שלי כמחלקה הוא הגדלת המשתתפים בתנועות הנוער.

<אירית ברוק: זה יעד שהולך ומלווה משנה לשנה והוא נשאר אותו דבר.

<אירית ברוק: בתנועות הנוער נפל דבר בעשר השנים האחרונות.

<אירית ברוק: תנועות הנוער גדלו והתעצמו בצורה ,לדעתי לא הייתה כמוה.

<אירית ברוק: זאת אומרת, האמירה שפעם כולם היו בתנועות הנוער, להערכתי היא אמירה לא נכונה.

<אירית ברוק: זאת אומרת, בעבר מי שהיה בתנועות הנוער זה רק מי שהסתכלו עליו.

<אירית ברוק: זאת אומרת, דווקא האליטה, מי שהיה קרוב שנחשב בעיני כולם היה בתנועת הנוער, אבל חלקים מאוד מאוד גדולים לא היו בתנועות נוער.

<אירית ברוק: לדעתי, בשנים האחרונות אנחנו נמצאים באחוזים הגבוהים ביותר שהיו אי פעם בתנועות הנוער וכאשר הפעם רואים את כולם.

<אירית ברוק: זאת אומרת, אנחנו יודעים להגיד שיש כ-30% מהחינוך ממלכתי, ממלכתי דתי בתנועות הנוער, זו ספירה שעוברת את כל מדינת ישראל, את השכונות הטובות, את השכונות עם הסוציו-אקונומי הפחות, את הכפרים הערביים, את הכפרים הדרוזיים ואת הסביבה כולה.

<אירית ברוק: כך שהרושם הזה שפעם כולם היו בתנועות הנוער והיום לא, הוא לא נכון - - -

יפעת שאשא ביטון: פעם זה מזמן, אני לא אסגיר בת כמה אני, אבל אני מניחה - - -

<אירית ברוק: פעם, אני אומרת שגם פעם לפניי, פעם, פעם שכולם היו בתנועות הנוער זה סוג של אמונה טפלה כנראה.

<אירית ברוק: היום, כנראה מאי פעם נמצאים ילדים בתנועות הנוער בצורה רחבה, גדולה.

<אירית ברוק: מדובר ב-30%, כמו שאנחנו ספרנו, מדובר בהכפלה של מספרי בתנועות הערביות, בתנועות של החניכים הערביים.

<אירית ברוק: מדובר במופע שהוא מאוד מאוד רציני.

<אירית ברוק: המופע הזה קורה הודות לתנועות הנוער שעובדות מאוד קשה, בשנים האחרונות הולכות ומתמקצעות.

<אירית ברוק: אני חושבת שיש תרומה מאוד גדולה לקשר בין משרד החינוך לבין תנועות הנוער שזו גם תופעה של 10-13 שנים האחרונות, זה לא היה ככה בעבר.

<אירית ברוק: צריך לשים את זה וצריך להגיד את זה.

<אירית ברוק: זאת אומרת, בשדה הזה של תנועות הנוער יש כל מיני אמירות כאלה שצריך לדייק אותן.

<אירית ברוק: מבחינת התמיכה בתנועות – לאורך השנים האחרונות אנחנו רואים שהתמיכה הלכה ועלתה.

<אירית ברוק: במקביל לעלייה בתמיכה הדבר בעצם הזין את ההזדמנות של תנועות הנוער לגדול.

<אירית ברוק: מבחינת תשלומי ההורים – אנחנו שמנו לפני מספר שנים רף עליון של 700 שקל לתמיכה מקסימלית בנושא חבר.

<אירית ברוק: צריך להבין שהרף הזה, רק עוד מילה לפני כן, חשוב מאוד מאוד לזכור כשאנחנו מדברים על תנועות הנוער מדובר בעמותות שהן עצמאיות.

<אירית ברוק: זאת אומרת, הן עמותות עצמאיות, נתמכות לפי 3א' כגופים נתמכים.

<אירית ברוק: יש לזה יתרונות ויש לזה חסרונות, אבל זה הבסיס שאנחנו מדברים עליו.

<אירית ברוק: ה-700 שקל הוא נמצא כתנאי סף.

<אירית ברוק: זאת אומרת, אם מחר תהייה תלונה על שבט הצופים שקבע 750 שקל, התמיכה כולה בכל תנועת הצופים עלולה למצוא את עצמה בסכנה.

<אירית ברוק: זאת אומרת, צריך להתייחס לזה ככה, זה לא המחיר הממוצע לתמיכה, זה לא תשלום הורים ממוצע.

<אירית ברוק: זה תשלום הורים מקסימלי.

<אירית ברוק: רוב תשלומי ההורים שאנחנו מכירים נמוכים מ-700 שקל.

<אירית ברוק: אני יודעת שמוריה עשתה עבודה אז אפשר לראות - - -

יפעת שאשא ביטון: כן, גם רואים שיש דיפרנציאציה בתוך התנועות עצמן, מחולק לפי אזורים ואשכולות סוציו-אקונומיים.

<אירית ברוק: זאת אומרת, יש ערנות לעניין של החשיבות להפחית תשלומי הורים באזורים שנדרשים לזה.

<אירית ברוק: יחד עם זה, הבנה שהתנועות, צריך לאפשר להן לעמוד על הרגליים.

<אירית ברוק: זאת אומרת, תנועה שתתמוטט והיינו קרובים.

<אירית ברוק: ב-13 שנה האחרונות ראינו תנועות, ב-2006, שכמעט קרסו ושהיינו צריכים להושיט להן יד כדי שלא תקרוסנה.

<אירית ברוק: תנועות הנוער צריכות לעמוד על הרגליים.

<אירית ברוק: זאת אומרת, מהבחינה הזאת צריך לאפשר להן לעמוד על הרגליים ולהיזהר ב- - -

יפעת שאשא ביטון: מי מפקח על הנושא של שכר, התנהלות מנהלית אדמיניסטרטיבית של התנועות?

<אירית ברוק: אני אגיד.

<אירית ברוק: כל תנועות הנוער עוברות פיקוח שהוא פיקוח תקציבי.

<אירית ברוק: אחת למספר שנים יש ביקורות עומק.

<אירית ברוק: אני חושבת שזה - - -

<נפתלי דרעי: אחת לשלוש יש את החשב הכללי.

<אירית ברוק: אני חושבת שזו קבוצת הגופים בין המפוקחות ביותר שקיימות.

<אירית ברוק: היות שאצלי נוספו גם גופים אחרים לפיקוח, מה שחשבתי שהוא טריוויאלי לפני עשר שנים כשהיו לי רק תנועות הנוער, אני רואה שהוא לא טריוויאלי.

<אירית ברוק: זאת אומרת, הם מפוקחים, בדיקת עומק אומרת שמגיע החשב שלוקח את כל הארגזים ואת כל המסמכים - - -

יפעת שאשא ביטון: הם לא מדווחים על כל נתוני השכר וכאלה כדי שאנחנו נדע שאין כאן חריגות ולא - - -

חמד עמאר: גם לרשם העמותות.

<אירית ברוק: בוודאי, מדווחים גם לרשם העמותות וגם הביקורות שלנו, בוודאי בוודאי יש בדיקות עומק.

<אירית ברוק: עכשיו זה קל כי יש נוהל חשכ"ל (החשב הכללי) שקובע רף עליון למשכורות ואז העסק הזה, אני חושבת, שהוא מוסדר לגמרי.

<אירית ברוק: בתוך תקנת התמיכה, מעבר לסף הזה שהוא כאמור תנאי סף, יש לנו גם 7%, היום 7% זה כמעט 7 מיליון שקל, זה 6,700-890 מיליון שמיועדים לתמיכה, סבסוד של חניכים מהפריפריה.

<אירית ברוק: סבסוד חניכים מהפריפריה זה לא רק דמי חבר, זה בהחלט יכול להיות גם על טיולים - - -

יפעת שאשא ביטון: גם על הפעילות?

<אירית ברוק: גם על הפעילות וכל מה שדורש סבסוד.

<אירית ברוק: מעבר לזה, לסניפים שפועלים בפריפריה יש 4 מיליון שקל, 4,122 מיליון יעודים לסניפים כאלה.

<אירית ברוק: ההבדל, רק כדי לסבר את האוזן, בין סניף רגיל לסניף פריפריה, עומד על ההבדל בין 14 אלף ל-800, 91 אלף.

<אירית ברוק: זאת אומרת, סניף חדש שנפתח בפריפריה - - -

יפעת שאשא ביטון: אצלנו מופיע 80 אלף, אבל לא משנה.

<מריה רבינוביץ': זה ב-2015.

<אירית ברוק: היום התקציב עומד על 97 מיליון.

<אירית ברוק: זאת אומרת שיש דיפרנציאציה חזקה.

<אירית ברוק: לפני כמה שנים היה את דוח טרכטנברג שבעקבותיו נוספו 20 מיליון שקל שרובו הגדול הופנה לפריפריה.

<אירית ברוק: עוד דבר שאני חושבת שחשוב שיהיה על השולחן, אחת, לשמחתי הרבה אני יודעת שאנשים מאוד משתדלים לעשות דיפרנציאציה אצלם וכן לנסות להוריד תשלומי הורים.

<אירית ברוק: זאת אומרת, ערים לזה, אבל גם צריך לשים לב שבשנים האחרונות העלויות של הטיולים והמחנות מאוד מאוד התייקרו.

<אירית ברוק: אני אומרת את זה לטובה ואני רוצה לומר למה אני אומרת את זה לטובה.

<אירית ברוק: בשנים האחרונות אין אבדות בנפש בתנועות הנוער וגם אין כמעט תאונות קשות.

<אירית ברוק: הסיפור הזה הושג בהרבה הרבה מאוד עמל והרבה עבודה קשה של הקפדה על נהלים, גם מצד הרשויות שמסביב בתוספות של בקשות.

<אירית ברוק: למשל, סתם כדי לסבר את האוזן, המעבר בין אוטובוס שבו יושבים שלושה ילדים בספסל לאוטובוסים של שני ילדים בספסל, כמובן הוא מבורך והוא חשוב, אבל הוא עולה כסף.

<אירית ברוק: הוספות של מנב"טים (מנהלי ביטחון) במחנות, נושאי נשק במקום שיש שני מאבטחים ונשק אחד ועכשיו יש נשק לכל אחד.

<אירית ברוק: כל הדברים האלה מוסיפים.

<אירית ברוק: זאת אומרת, צריך לראות את המורכבות של העניין.

<אירית ברוק: מצד אחד מאוד מאוד חשוב לאפשר לכל ילד ולכל ילד, זו פעילות חשובה, זו פעילות חינוכית חשובה.

<אירית ברוק: צריך לאפשר לכולם להגיע ואם צריך להגביר סבסוד, אבל מצד שני צריך לשמור לא לפגוע ברמת הפעילות.

יפעת שאשא ביטון: או.

יפעת שאשא ביטון: קיי.

יפעת שאשא ביטון: תודה רבה אירית.

יפעת שאשא ביטון: כן, אנחנו תכף נפתח את זה וגם יעלו שאלות תוך כדי דיון.

יפעת שאשא ביטון: נמצא איתנו חבר הכנסת חמד עמאר שהצטרף לוועדה כחבר מן המניין, מחליף את חברת הכנסת אורלי לוי אבקסיס.

יפעת שאשא ביטון: ראשית ברוך הבא.

יפעת שאשא ביטון: רשות הדיבור שלך.

חמד עמאר: תודה רבה.

חמד עמאר: זו אחת הוועדות החשובות לכן ביקשתי להיות כאן ולהיות חבר בוועדה.

חמד עמאר: אני חושב שהיא נוגעת בילדים שלנו, בנוער שלנו והיא יכולה לעשות עבודה מועילה.

חמד עמאר: אני חושב שאת מובילה לכיוון הזה.

חמד עמאר: קודם כל שלא יהיה ניגוד אינטרסים, אני יושב ראש תנועת הנוער הדרוזית ואני מייסד של התנועה.

חמד עמאר: אין ניגוד אינטרסים, בדקתי, אני יכול לדבר כי אני לא אגע בתנועת הנוער.

חמד עמאר: קודם כל אני רוצה להודות לאירית.

חמד עמאר: אני חושב שאירית עשתה עבודה מעולה, בשנים האחרונות מאז שהיא מובילה את הנושא.

חמד עמאר: היום תנועות הנוער היא מגדילה וזו גדילה מאוד מאוד רצינית.

חמד עמאר: כשאנחנו מדברים על ה"צופים העבריים", "הנוער העובד והלומד", על "בני עקיבא" על 20 אלף ילדים בני נוער שמצטרפים זה הישג.

חמד עמאר: זו עבודה מאוד קשה.

חמד עמאר: כשאני אומר 20 אלף הוסיפו, כי הבדיקה שהייתה פעם בדקה כל ילד וכל ילד ואף אחד לא יכול לחשוב שאפילו הבדיקה לא הייתה נכונה.

חמד עמאר: אני רוצה להודות לנפתלי יושב ראש מת"ן (מועצת תנועות הנוער) שהיא מאחדת את כל תנועות הנוער, מתנועות נוער ציוניות לתנועות נוער דתיות שנמצאות, לתנועות נוער ערביות, תנועות נוער דרוזית.

חמד עמאר: כולם יושבים סביב ספסל אחד ולכולן יש מטרה אחת והיא לקדם את הנוער שלנו במדינת ישראל ולתת להם את המסגרת הנכונה.

חמד עמאר: באמת נפתלי, אתה עושה עבודה מאוד טובה.

חמד עמאר: אני אומר לכם, הגדילה של תנועות הנוער מ-100 אלף חניכים ויותר, זו גדילה.

חמד עמאר: זה הרבה ילדים שהחליטו להיות בתנועות נוער, הרבה משפחות החליטו לשלוח את הילדים שלהם לתנועות נוער ולהיות במחנות של התנועה, להיות במפעלי הקיץ, להיות בקייטנות, להיות בפעילות היומיומית שבועית.

חמד עמאר: כשילד מגיע פעמיים בשבוע או פעמיים בחודש או פעמיים בשבוע לסניף תנועת הנוער – אם לא היה לו טוב שם הוא לא היה חוזר לשם.

חמד עמאר: הילדים מחליטים לחזור ולחזור כי הם מקבלים פעילות שמעשירה אותם בערכים ובכל מיני דברים.

חמד עמאר: בתנועת הנוער הדרוזית אני רואה היום את הילדים שגדלים שם לאיפה הם מתפתחים, לאיפה הם מגיעים.

חמד עמאר: יש לי את עורכי הדין, יש לי את המהנדסים, יש לי את הטייסים בחיל האוויר, יש לי את הלוחמים הטובים בצה"ל – אני רואה שאני עושה משהו באמת עם ערכים ועם דברים שהם לא יוכלו לקבל במקום אחר.

חמד עמאר: תנועות הנוער יכולות לתת דברים שבשום מסגרת הילד לא יכול לקבל אותו דבר.

חמד עמאר: ילד שאתה מביא אותו כעוד ילד בחוג כשילד מוביל קבוצה, מדריך קבוצה שיכול להחליט עבור הקבוצה שלו, יכול להדריך את הקבוצה שלו כבר בגיל 16 ו-15, את זה אתה לא יכול למצוא בכל מקום שילדים יובילו את הדברים וילדים מובילים את הדברים.

חמד עמאר: אני חושב שכל הנושא, כל פעם אני שומע מחדש עלויות של טיולים, עלויות של דמי חבר, עלויות ועלויות.

חמד עמאר: אני אישית מכיר את זה אצלי בתנועת הנוער.

חמד עמאר: אין מפעל שיוצאת תנועת הנוער הדרוזית, לפחות 20%,30%, 40% מהתלמידים לא משלמים כסף בכלל כי אנחנו יודעים את המצב הכלכלי שלהם.

חמד עמאר: אין דבר כזה שלילד הדלת סגורה.

חמד עמאר: אני לא מאמין שזה ב"צופים העבריים", אני לא מאמין שזה "בנוער העובד והלומד" ולא "בבני עקיבא" ולא בכל תנועה אחרת, שסוגרים את הדלת בפני הילד שאין לו יכולת לשלם את התקציב.

חמד עמאר: להפך, הדלתות פתוחות לכולם, כולם יכולים להגיע, כולם יכולים להשתתף וכולם יכולים להיות חלק.

חמד עמאר: באמת הדיון הזה, אני לא יודע איזה נתונים יש ומה מראים, אני משנים רבות בתנועות נוער, אני יותר מ-20 ומשהו שנים נמצא בתנועות נוער ולא ראיתי שילד אחד רצה להגיע ולא הגיע בגלל שהוא לא יכול לשלם.

חמד עמאר: ראיתי את זה בבתי ספר.

חמד עמאר: רק אתמול קראתי על ילד אחד דרוזי שרצה ללכת לטיול ובגלל שלהורים שלנו לא היה כסף הוא לא הלך לטיול.

חמד עמאר: עשיתי מאמץ להגיע לאותו ילד והגעתי לאותו ילד, אמרתי לו: 'אתה יוצא לטיול ואנחנו נדאג שאתה תהייה בטיול'.

יפעת שאשא ביטון: טיול שנתי?

חמד עמאר: טיול שנתי של בית הספר, הוא לא יכול להגיע בגלל שלא היה לו כסף.

חמד עמאר: אמרתי לו: 'אתה תהייה בטיול'.

חמד עמאר: אנחנו מאוד רגישים לנושא הזה ואנחנו לא נאפשר שילד שירצה להיות בפעילות שלנו הוא לא יהיה בפעילות שלנו – זה בכל תנועות הנוער.

חמד עמאר: אני לא מדבר רק על תנועה ספציפית אחת, כל 13 תנועות הנוער.

חמד עמאר: כך הן חונכו, כך הן דוגלים ואני מאמין רק בזה.

חמד עמאר: שיהיה לך בהצלחה.

יפעת שאשא ביטון: תודה רבה חבר הכנסת חמד עמאר על הדברים החשובים וגם על הפעילות שלך מעבר לזה שאתה חבר כנסת.

יפעת שאשא ביטון: אני חושבת שקידום תנועות הנוער הוא מאוד מאוד חשוב, יישר כוח.

יפעת שאשא ביטון: נועה היימן, נציגת משרד האוצר ואחר כך נשמע את מועצת הנוער.

<נועה היימן: אני מצטערת, אני אדבר, אני חייבת לברוח, פשוט בוועדת החינוך יש עכשיו דיון על אי יצאת תלמידים לטיולים שנתיים.

יפעת שאשא ביטון: כשהמסר שאת מעבירה on lineמהוועדה לזכויות הילד הוא שאסור להרשות שילד או ילדה לא יוצאים לטיול שנתי בגלל עניין כספי, חד-משמעית.

חמד עמאר: ותגידי שבתנועות נוער אין דבר כזה.

<נועה היימן: נציג משרד החינוך צריך להגיד את זה, אבל לפחות משרד החינוך קובע שאין דבר כזה, זה בעיקר עניין של אכיפה.

<נועה היימן: אני אמסור את המסר - - -

יפעת שאשא ביטון: כן, שיבהירו שחוזר מנכ"ל זה לא המלצה.

יפעת שאשא ביטון: אני אומרת את זה כל הזמן וכנראה מישהו שם בשטח לא סגור.

<נועה היימן: בסדר גמור.

<נועה היימן: כמה דברים על תנועות הנוער.

<נועה היימן: רק מבחינת תקציב – תקציב תנועות הנוער עומד בשנת 2016 על 97.6 מיליון שקל.

<נועה היימן: גידול מאוד מאוד משמעותי בשנים האחרונות שהביא גם לגידול במספר התלמידים או מספר החניכים.

<נועה היימן: במקביל אני רוצה לדבר על עוד שני דברים.

<נועה היימן: האחד, הגידול המשמעותי שהיה בתקציב ארגוני הנוער, תקנה שעמדה על לפני שלוש שנים על 3.6 מיליון שקל עומדת בשנת 2016 כבר על 35.2 מיליון שקל - - -

יפעת שאשא ביטון: זה של ארגוני הנוער האחרים.

יפעת שאשא ביטון: כל ה"אחריי" וכל - - -

<נועה היימן: כן.

<נועה היימן: הם גם מאגדים הרבה מאוד תנועות חרדיות כמו "פרחי הדגל" ו"בנות בתיה" ואת "אחריי" ואת "תרבות" - - -

חמד עמאר: ואת ה"צופים הדרוזים".

יפעת שאשא ביטון: הוא גדל בצורה משמעותית.

<נועה היימן: "איגי" גדלה בצורה מאוד מאוד משמעותית וגם תקציב שנות השירות שגדל הקיץ לכמעט ב-30 מיליון שקל, זה בעצם כדי לאפשר לתנועות הנוער וגם לארגוני הנוער לבצע את פרק ההגשמה.

<נועה היימן: <קריאה:> סליחה, אפשר את הסעיף הזה שוב?

<נועה היימן: את מה, את שנות השירות?

<נועה היימן: שנות השירות הן בעצם המשך של תנועות הנוער ושל ארגוני הנוער.

<נועה היימן: השנה אחד הדברים שמתכוננים לנו עם מנהל חברה ונוער, בעצם זה אחד הדברים שמטרידים אותנו, זה השיעורים הנמוכים של תלמידי המגזרים: הערבי, הדרוזי, הבדואי, בתקציב תנועות הנוער, ארגוני הנוער ושנות השירות.

<נועה היימן: בעצם שנות שירות בעיתיות, הם לא יכולים לעשות, לא חשוב.

<נועה היימן: - - -

חמד עמאר: למה, יש אצל הדרוזים שנות שירות.

<נועה היימן: יש אצל הדרוזים, אבל שמתסכלים על סך התקציב של תנועות הנוער וסך התקציב של ארגוני הנוער רואים כמה ממנו מגיע למגזר הלא יהודי וכמה מגיע למגזר היהודי.

<נועה היימן: רואים שמתוך התקנה היום, סדר גדול של לא יותר מ-7% אם אני זוכרת נכון, הולך למגזר הערבי.

<נועה היימן: זה הרבה הרבה יותר קטן מהחלק היחסי של האוכלוסייה הזאת באוכלוסייה הכללית.

<נועה היימן: לכן אנחנו עומדים להקצות תקציב ייחודי ולתקן את מנגנון ההקצאה, כך שיובטח שהמגזר הלא יהודי יקבל את חלקו באוכלוסייה מתקנות תנועות הנוער וארגוני הנוער.

<נועה היימן: בעצם להבטיח שהפעילות המאוד מאוד חשובה של הגופים האלה תגיע גם למגזר הלא יהודי ויפתחו שם מנהיגות ויאפשרו פעילויות אחר הצהריים גם במגזרים הללו.

<נועה היימן: זהו, אני חייבת לברוח לוועדת חינוך, אני מתנצלת.

יפעת שאשא ביטון: את מעבירה להם את המסר מאיתנו.

<נועה היימן: אני מעבירה להם את המסר.

יפעת שאשא ביטון: קודם כל, תודה רבה על הסקירה.

יפעת שאשא ביטון: אנחנו חושבת שהנתונים שנתתם מאוד מעודדים ומראים שחברתית אנחנו מאוד mine set לכל הנושא של מעורבות בני הנוער, בין בתנועות עצמן ואחר כך בשנות השירות.

יפעת שאשא ביטון: אני יודעת שגם זה ארגון משל עצמו שהולך ומתרחב, זה חשוב מאוד- - - <קריאה:> הם אותם אנשים, הם יושבים פה.

יפעת שאשא ביטון: יפה מאוד.

יפעת שאשא ביטון: או.

יפעת שאשא ביטון: קיי.

יפעת שאשא ביטון: מועצת תנועות הנוער, בבקשה נפתלי.

<נפתלי דרעי: רק לפני שנועה בורחת, הם לא זוכים להרבה שבחים.

<נפתלי דרעי: לפני שנועה הולכת אני רוצה להגיד תודה רבה.

<נפתלי דרעי: אנחנו עובדים איתה בשנתיים-שלוש האחרונות על הרבה משברים בנושא התקציב.

<נפתלי דרעי: הנתונים שהיא מסרה הם פרי עבודה והתגייסות שלה באמת לעזור לנו, תודה רבה נועה.

יפעת שאשא ביטון: כיף לשמוע.

<נפתלי דרעי: גברתי היושבת ראש - - -

יפעת שאשא ביטון: אצלנו זו הייתה בגידה לעבור מתנועה לתנועה.

<קריאה: אנחנו לא במונחים של בגידה, אבל זה לא היה מתקבל בהבנה.

יפעת שאשא ביטון: כן נפתלי.

<נפתלי דרעי: ראשית גברתי היושבת ראש, תודה על הדיון.

<נפתלי דרעי: באמת בשבילנו זו הזדמנות בצורה מסודרת לומר את הדברים פעם אחת בכנסת, לעשות סדר בכל נושא תשלומי ההורים כי אנחנו בשנים האחרונות נתקלים בנושא הזה לא פעם ולא פעמיים.

<נפתלי דרעי: לא תמיד אנשים מבינים באיזה מרחב אנחנו פועלים ולמה התשלומים כאלה.

<נפתלי דרעי: אני אנסה לצייר את התמונה מנקודת מבטנו ואם נוכל להתקדם פה ולסייע לחניכים ולהורים אז אנחנו כמובן נשמח.

<נפתלי דרעי: תוצאות אומדן תנועות הנוער שפורסמו לפני שבועיים, בעצם מראים גדילה במספר החניכים בתנועות הנוער.

<נפתלי דרעי: השנה לעומת 2006 זו גדילה מאוד משמעותית של כמעט 70%, זה לא בא סתם.

<נפתלי דרעי: אם לוקחים את השקף שמראה את תקציב תנועות הנוער ב-2006 ותקציב תנועות הנוער ב-2016 ואת מספר החניכים אז ואת מספר החניכים היום, יש הלימה של אחד לאחד בין הגידול בתקציב בגידול במספר החניכים בתנועות.

<נפתלי דרעי: זאת אומרת, המסקנה לפחות שלי, שהתוספות שניתנו בעשור האחרון לתנועות הנוער, ולשמחתי היו לנו 4 שרי חינוך אוהדים מאוד את נושא תנועות הנוער שהגדילו את התקציב, מה שלא זכינו בהרבה מאוד שנים.

<נפתלי דרעי: כל התופסת התקציבית הזאת בסופו של דבר הלכה להגדלת מספר החניכים ולפתיחת סניפים חדשים.

<נפתלי דרעי: יש נתון מעניין, אם את לוקחת את סך כל התמיכה ומחלקת אותה במספר החניכים את רואה שאין הבדל גדול.

<נפתלי דרעי: זה עלה, לא יודע, מ-280 ל-300-320.

<נפתלי דרעי: זאת אומרת, בגדול מקבלים קרוב למה שקיבלנו לפני עשור למרות שהמחירים הם לא אותו דבר.

<נפתלי דרעי: מחיר של אוטובוס לטיול וחובש ומלווה עלו הרבה יותר מהתוספת הזאת.

<נפתלי דרעי: באמת נעשו שינויים בתוך התקנה כמו העדפה של הפריפריה, סבסוד של חניכים.

<נפתלי דרעי: אני מדבר על דברים שלא היו קיימים בעבר.

<נפתלי דרעי: אני אומר שאם ניתן תקציב ניתן להגדיל את מספר החניכים בתנועות.

<נפתלי דרעי: שר החינוך הנוכחי, נפתלי בנט, הבין את זה והוא מתכוון לפחות בשנים שהוא יהיה שר החינוך, כן להגדיל את התקציב והוא כן הציב לנו יעד להגדיל את מספר החניכים בתנועות.

<נפתלי דרעי: אנחנו מקווים מאוד שנצליח לעמוד בהגדלה הזאת.

<נפתלי דרעי: אירית אמרה, תנועות הנוער הן עמותות שפועלות בחברה, הן לא חלק ממשרד החינוך, הן לא נהנות מתקציב משרד החינוך כמו בתי ספר.

<נפתלי דרעי: אין לנו תמיכה שנגזרת ממספר החניכים בתנועות.

<נפתלי דרעי: ככל שנגדיל את מספר החניכים אנחנו נקבל פחות פר חניך, כי התמיכה, כולם יודעים מה זה 3א', ניתן סכום ומחולק על כמה שיש.

<נפתלי דרעי: בסך הכול ה-97 מיליון שהיום ב-2016 נמצאים בתקנה, לפני שנה היו 86 מיליון, זה 10 מיליון שניתנו רק השנה, הם מהווים מתקציב תנועות הנוער סדר גודל של בין 15% ל- 20%.

<נפתלי דרעי: עדיין 80% מהתקציב צריכים להגיע ממקורות אחרים.

<נפתלי דרעי: ניקח את הרשויות המקומיות שנותנות עוד סדר גודל מזערי בעניין הזה, אנחנו מוצאים שמרבית תקציב ההפעלה של התנועות והפעילויות נופלים על ההורים - - -

יפעת שאשא ביטון: זה לא הגיוני.

יפעת שאשא ביטון: יש מקומות בהם ההורים הם כ-45% מהתקציב.

<נפתלי דרעי: כן, אמרתי שיותר.

<נפתלי דרעי: שהנתח שההורים מממנים - - -

יפעת שאשא ביטון: יש מקום שזה 67% ויש מקום ש- - -

<נפתלי דרעי: נכון, אמרתי שהנתח של ההורים הוא גדול מאוד.

<נפתלי דרעי: הוא גדול מאוד כי אין לנו מקורות אחרים.

<נפתלי דרעי: אם, נצייר משהו דמיוני, תבוא הממשלה, יבוא משרד החינוך ויגיד: 'הנושא הזה מספיק חשוב, אנחנו רוצים שכל הילדים יהיו.

<נפתלי דרעי: כל ילד שיהיה לכם בתנועות הנוער אנחנו נממן אותו', אז על הכיפק, אבל כל עוד אנחנו צריכים לדאוג למקורות האלה, אין לנו בררה, אנחנו צריכים לגבות את הכסף הזה.

<נפתלי דרעי: נועה ישבה פה והיא יצאה.

<נפתלי דרעי: מקיץ 2014 תנועות היו ערוכות בתחילת חודש יולי עם מחנות הקיץ לתחילת מפעלי הקיץ.

<נפתלי דרעי: המדע של היערות והקורסים ב-1 ביולי מוכנים, הם עולים מיליוני שקלים, עשרות מיליוני שקלים.

<נפתלי דרעי: אנחנו יודעים מה קרה אחרי 9 ימים, התחיל מבצע צוק איתן ואם משרד האוצר לא היה מתגייס לטובת תנועות הנוער היינו מוצאים את כל תנועות הנוער במשבר ושמשרד החינוך מכניס את כולן לתכניות הבראה והקטסטרופה גדולה.

<נפתלי דרעי: לשמחתנו משרד האוצר הבין את גודל הבעיה וסייע לנו, הצלחנו לצלוח את המשבר הזה.

<נפתלי דרעי: אין רזרבות בתקציבים של תנועות הנוער שמאפשרות להן לצלוח משברים כאלה.

<נפתלי דרעי: הגבייה היא גבייה כדי לכסות את מה נדרש להפעיל.

<נפתלי דרעי: כשאנחנו מדברים על יום טיול או על יום מחנה, באים בטענות לתנועות הנוער, אבל כשבודקים את זה מול מה שנקבע בוועדה שיושבת עכשיו, בוועדת החינוך לתשלומי הורים בבתי הספר, תנועות הנוער גובות פחות ממה שנקבע שם כתקרה.

<נפתלי דרעי: אנחנו לא לוקחים את המחירים האלה.

<נפתלי דרעי: צריך להבין, אירית דיברה על הדברים הנוספים שאנחנו רואים בשנים האחרונות, תנועות הנוער נדרשות בהגברת בטיחות וכדומה, אבל יש דברים נוספים.

<נפתלי דרעי: אני אתן דוגמה אחת שאולי תבהיר את העניין.

<נפתלי דרעי: גברתי היושבת ראש את יודעת, מחנה קיץ שנמצאים בו 3,000 חניכים בממוצע ביום, נגיד שמקיימת תנועת הצופים ביער עופר, נדרש להעמיד כבאית עם צוות.

<נפתלי דרעי: הנושא הזה עולה רבע מיליון שקל בקיץ, רבע מיליון שקל! עכשיו, יש תחנה 2 קילומטר למטה, הם לא מסתפקים בזה.

<נפתלי דרעי: הם דורשים מאיתנו להעמיד כבאית ביער.

<נפתלי דרעי: אנחנו לא קובעים את התנאים של הביטחון והבטיחות, מי שקובע את זה הן הרשויות, אבל כשאנחנו נדרשים לממן את זה אין לנו בררה, אנחנו צריכים לגבות את זה ממישהו.

<נפתלי דרעי: צריך להבין שהעלויות של המפעלים הן נגזרות בעיקר מהדרישות של חוזר מנכ"ל ושל רשויות ביטחון ובטיחות, משרד הביטחון דורש מכולן, מתנועות הנוער.

<נפתלי דרעי: אגב, זה שונה ממה שקיים בטיול של בית ספר.

<נפתלי דרעי: מחנה קיץ זו פעילות ייחודית לתנועת הנוער, אולי חלק מארגוני הנוער מקיימים אותה, אבל היא לא קיימת במערכת החינוך הפורמאלי ויש להן עלויות.

<נפתלי דרעי: אנחנו בסך הכול רואים, עלתה השאלה, גם כשהמכון המחקר של הכנסת פנה ושאל לגבי ההפרשים בין התנועות, אנחנו מנסים להסביר שתנועות הנוער הן שונות אחת מהשנייה גם בגודל וגם באופן ההפעלה.

<נפתלי דרעי: אם ניקח למשל את תנועת הצופים, המזכ"ל יושב כאן והוא בטח יתייחס לדברים ולשאלות, אז תנועת הצופים צריכה לממן בעצמה את שכר הרכזים, את שכר של ההנהגות ואת כל הפעילות.

<נפתלי דרעי: אם ניקח תנועה אחרת, לצורך העניין "בני עקיבא", היא מקבלת בנות שירות לאומי שהן מחלפי, הן במקום הרכזים שקיימים ב"צופים".

<נפתלי דרעי: הן מרכזות את הפעילות התנועתית בסניפים של "בני עקיבא".

<נפתלי דרעי: זה בסדר שיש להן את האוכלוסייה הזאת שעושה את הפעילות, אבל כשבאים ל"צופים" אומרים: 'למה דמי החבר אצלכם כל כך גבוהים ו"בבני עקיבא" הם חצי, צריך להבין שדמי החבר ב"צופים" גם מממנים - - -

יפעת שאשא ביטון: גם "בנוער העובד והלומד" גובים הרבה פחות מ"הצופים" לצורך העניין גם תנועות אחרות באופן משמעותי של מאות שקלים.

<קלי כהן: הן לא עושות שימוש בכוח אדם שכיר כמו שעושה תנועת הצופים.

יפעת שאשא ביטון: זאת שאלה, אז למה - - -

<קלי כהן: זאת שאלה מצוינת.

<קלי כהן: אם אנחנו נכנסים עכשיו לשלב השאלות אז נענה עליהן.

<קלי כהן: אני מציע שאתה תסיים.

<נפתלי דרעי: אני פתחתי לדיון.

יפעת שאשא ביטון: רגע, לפני שאני מעבירה אליך, אני כן רוצה שנקיים בדיוק על הנקודה הזאת את הדיון.

יפעת שאשא ביטון: לגבי הנושא של התכנית.

יפעת שאשא ביטון: באמת, לא שחלילה שאני אומרת שתרדו בסטנדרטים.

יפעת שאשא ביטון: אני אומרת שאם אנחנו צריכים לבחון את התהליך של הוזלת עלויות כדי לאפשר ליותר ילדים להשתתף, כדי שלכם זה לא יעלה הון כסף, אולי לשנות את אופי הפעילות.

יפעת שאשא ביטון: לבנות אחרת את הסיפור של מחנות קיץ, אני לא יודעת, אתם בטח יותר יצירתיים ובעלי ידע ממני.

יפעת שאשא ביטון: אני אומרת, יכול להיות שגם את זה לפחות, הוא כבר בא מוכן מהבית.

יפעת שאשא ביטון: אני אומרת שלפחות ממה שאני פגשתי, מהורים שפנו וכל מיני מקומות, אתה יודע מה, הם לא סוציו-אקונומי נמוך, אבל בכל זאת אקח את תל אביב ששם זה סוציו-אקונומי מסוים.

יפעת שאשא ביטון: אם אתה מתפזר עכשיו בשכונות השונות, אז יש פערים מאוד משמעותיים ועולה להם מאות אם לא אלפי שקלים שהילד יהיה ב"צופים", 3,000 ו-4,000 שקלים כדי שהוא ישתתף בכל הפעילות.

יפעת שאשא ביטון: אני אומרת רגע, רגע, אנחנו יוצרים מחנאות לעשירים בלבד ואחרים שכן יכולים להתמודד בפריפריה של תנועות הנוער לצורך העניין.

יפעת שאשא ביטון: השאלה איך אנחנו יוצרים איזה מצע אחיד.

<נפתלי דרעי: תכף קלי ייתן תשובות פרטניות לגבי הצרכים.

<נפתלי דרעי: אני חושב שברמה העקרונית ארצה להתייחס לנקודה שהעלית.

<נפתלי דרעי: אני חושב שהסטנדרט של הפעילויות בתנועות הנוער הוא גבוה וטוב שכך, אנחנו צריכים לשמר אותו.

<נפתלי דרעי: אנחנו לא צריכים להוריד את הסטנדרט של הפעילויות כדי לצרף יותר.

<נפתלי דרעי: אלא, אנחנו - - -

יפעת שאשא ביטון: השאלה לאן יוצאים.

<נפתלי דרעי: רגע.

<נפתלי דרעי: אנחנו צריכים לשמור על - - -ומצד שני לגרום לכל ילד שרוצה לקחת חלק בפעילות להגיע ולדאוג לסבסוד.

יפעת שאשא ביטון: אתם מסוגלים לעמוד בזה?

<נפתלי דרעי: כן, כן, כן.

<נפתלי דרעי: אירית, קודם כל עומדים בזה.

<נפתלי דרעי: במבחן התוצאה כשלוקחים את אומדן תנועות הנוער, ב-2013 כשניתנה תופסת של טרכטנברג לתקנת תנועות הנוער, הכנסנו את הנושא של פתיחת סניפים בפריפריה, סבסוד חניכים בפריפריה.

<נפתלי דרעי: זאת אומרת, באמת הכסף הלך לאוכלוסיות היותר מוחלשות.

יפעת שאשא ביטון: אם אני יוצאת עכשיו החוצה ושואלת: 'יש ילד שלא יצא כי הוא לא היה מסוגל לזה כלכלית'.

יפעת שאשא ביטון: כולם יגידו שכל מי שרצה לצאת יצא?

<קלי כהן: לא.

<קלי כהן: לא.

<קלי כהן: לא, כי צריך להבין שיש אוכלוסייה שלא יודעת לצרוך את השירות הזה שנקרא תנועת נוער ולכן מלכתחילה הדיון הוא ממקום אחר.

<קלי כהן: אין לי צל של ספק שיש יותר ילדים ברחבי מדינת ישראל שלא יכולים ליהנות מהשירות החברתי הזה שנקרא תנועת נוער מאשר ילדים שנהנים.

<קלי כהן: על זה אין עוררין, אבל אם אני שואל את עצמי למה.

<קלי כהן: תראו, אני מזכ"ל תנועת הצופים.

<קלי כהן: בתנועת הצופים יש היום 80 אלף ילדים, בתנועת הצופים.

<קלי כהן: תנועת הצופים מקדישה כ-8 מיליון שקל מתקציבה השונים לטובת סבסוד לחסרי היכולות.

<קלי כהן: שמונה מיליון שקל! – זה הון עתק.

<קלי כהן: תקציב תנועת הצופים, תקציב מטה תנועת הצופים הוא קצת פחות מ-40 מיליון שקל, בוא נבין לרגע את הנתון הזה.

<קלי כהן: לכן אין לי צל של ספק - - -

יפעת שאשא ביטון: בתנועת הצופים כל מי שחבר בשבט, עוד פעם אני שואלת, עכשיו אני יורדת לשבט בתנועה, כל מי ש- - -

<קלי כהן: השאלה היא טובה יותר - - -

יפעת שאשא ביטון: כל מי שנמצא בשבט יוצא, אין כאלה שלא יוצאים בגלל מגבלות תקציביות?

<קלי כהן: מי שחבר בשבט - - -

יפעת שאשא ביטון: מי שחבר בשבט.

<קלי כהן: ומגיע לפעילות ורוצה לצאת יוצא.

<קלי כהן: נקודה.

<קלי כהן: באחריות מלאה.

<קלי כהן: בהנחה, אחת משתיים, או שהוא ביקש בעצמו את התמיכה או מישהו מגורמי הניהול שזיהה את הצורך הביא את זה לידיעתנו, כך אנחנו מטפלים.

<קלי כהן: עכשיו אני רוצה לחדד עוד כמה דברים.

<קלי כהן: אין ילד בתנועת הצופים שעולה 3,000 או 4,000 שקל בשנה, זו המצאה.

<קלי כהן: המקסימום שיכול לעלות ילד - - -

יפעת שאשא ביטון: אמרתי תנועות הנוער.

יפעת שאשא ביטון: אני אומרת לך את זה באחריות, אני עומדת מאחורי הנתונים.

<קלי כהן: אני מוכן, נלך יחד ללמוד את הנתונים יחדיו.

<קלי כהן: אני לא חושב, ויושבים פה שותפיי לדרך שיעידו.

<קלי כהן: אני לא מאמין שיש דבר כזה שילד בתנועת נוער עולה מעל 3,000 שקל בשנה.

<קלי כהן: בואי נלמד את הנתונים ביחד.

<קלי כהן: גם מחנה הקיץ - - -

יפעת שאשא ביטון: מחנה הקיץ, לפי מה שמופיע פה, עולה מקסימום 750 שקל.

<קלי כהן: 750 שקל במקומות שבהם יש 15 יום ביער - - - <קריאה:> צריך להשוות את זה גם לפעילות אחרת שלהם.

<קלי כהן: אני לא מכיר, אני לא מכיר.

<קלי כהן: עכשיו קוריוז, אני משמש כמזכ"ל כחצי שנה.

<קלי כהן: בשבועיים הראשונים שלי בתפקיד עלתה מחאה של הורים שקראנו לזה 'מחאת התשלומים', קמפיין מנוהל היטב בפייסבוק על כך שבאמת תנועת הצופים גובה יותר ממה שהיא צריכה.

<קלי כהן: בעצה אחת עם יושב ראש תנועת הצופים, יושב ראש וועדת ארגון וכספים של תנועת הצופים והדרגים המקצועיים הרלוונטיים, יושבת לימור שהיא מנהלת הכספים שלנו, בעצה אחת עם כולם כינסנו דיון דחוף עם ראשי המחאה.

<קלי כהן: הופיעו ראשות המחאה, לצורך הדיון מספר נשים עם יכולת גם כלכלית וגם חברתית מאוד משמעותית ודווקא מתל אביב.

<קלי כהן: בדיון שהתנהל באנו ואמרנו: 'רבותיי, בואו נעשה יחד.

<קלי כהן: הנה זה המחירון של תנועת הצופים, הנה זו התכנית השנתית של תנועת הצופים, בואו תלמדו אותנו לעשות אחרת.

<קלי כהן: אם אתן חושבות שיש דרך לשנות כהוא זה את אופי הפעילות שלנו מבלי לפגוע בשירות שאנחנו נותנים לילדכן - - -

יפעת שאשא ביטון: השאלה מה זה שירות.

יפעת שאשא ביטון: תקשיב, אני אתן לך דוגמה.

יפעת שאשא ביטון: כשאני הייתי קטנה יצאנו לירדן, לחצבני ולמקומות שהיו בקרבת האזור שלנו, הרי הגליל, אין יפה ממנו, נכון, לפחות בעיניי.

יפעת שאשא ביטון: היום אני יודעת, כי אני יודעת מה שקורה בקן, מרחיקים אותם לכל מיני מקומות.

יפעת שאשא ביטון: אני לא אומרת לא לנסוע, אבל אני אומרת שיכול להיות שאם יש מצוקה או נשמעת מצוקה בשטח של חוסר יכולת לעמוד בתשלומים שנדרשים.

יפעת שאשא ביטון: אני מבינה ובצדק, אין לכם מקור בלתי נדלה של משאבים, אז אולי לשנות.

יפעת שאשא ביטון: עוד פעם, אם לא את הסטנדרט אז את האופי, את המקום - - -

<נפתלי דרעי: אני אבקש עוד משפט ואחר כך אתן לך - - -

יפעת שאשא ביטון: שלא לדבר על כל טיולי סופרלנד שאני לא יודעת מה הקשר שלהם עם התנועות האלה.

<קלי כהן: טיולי סופר לנד, אין לנו - - -

יפעת שאשא ביטון: יש בכל מיני מקומות.

<קלי כהן: יכול להיות.

יפעת שאשא ביטון: נראה שבחלק מהשבטים עושים מה שבה להם או שמשפים את התלמידים והחניכים שלהם ויוצאים, כי ההורים מאפשרים לעצמם ו- - -

<קלי כהן: חלק מהעובדה שזה עולה באופן שזה עולה, מכיוון שזה מנוהל על ידי דרג מקצועי שכיר שלא מאפשר להם לעשות את מה שהם רוצים.

<קלי כהן: זה פעם אחת.

<קלי כהן: פעם שנייה, אנחנו מבינים את המצוקות יותר, כנראה יותר מכל גורם אחר מכיוון שאנחנו חיים את המציאות הזאת.

<קלי כהן: שבט שלא מסוגל להוציא טיול מעל ה-30 קילומטר רדיוס שלו, לא יוציא את הטיול הזה כי הוא לא יכול.

<קלי כהן: הוא לא יכול להרשות לעצמו להיכנס לגירעונות, זה פשוט לא קורה.

<קלי כהן: לצורך הדיון, אם הבשורה של תקציב 2016 והגדלתו ממשרד החינוך, שוב, ביוזמה מבורכת של יושב ראש תנועת הצופים, אנחנו יוצאים בקול קורא בתוך תנועת הצופים וגם הקדשנו לכך סכום של כ-2 מיליון שקל בתוך תקציב 2016 שבא עם הקריאה: 'בואו נוזיל את המחיר לחניך'.

<קלי כהן: בפתיחות ובכנות, אנחנו לא יודעים לעשות את זה.

<קלי כהן: אנחנו לא יודעים לעשות את המוצר האיכותי שאנחנו נותנים ביותר זול - - -

יפעת שאשא ביטון: זה צופים לעשירים בלבד.

<קלי כהן: לא.

<קלי כהן: זה לא מה שאמרתי.

<קלי כהן: ההפך הוא הנכון.

<קלי כהן: אנחנו רוצים לקחת את החוויה החינוכית הערכית הזאת שנקראת 'חווית צופית' ולנגיש אותה לכל דורש.

<קלי כהן: אם יש עכשיו מישהו במדינת ישראל שיודע ללמד אותנו לעשות את זה אחרת זול יותר, מעל במה זו ומעל כל במה אני מברך - - -

יפעת שאשא ביטון: אז בוא מתוך מה שאתה הצעת.

יפעת שאשא ביטון: אתה אמרת: "בני עקיבא" לוקחים בנות שירות לאומי", יש כל מיני - - -

<קלי כהן: אני לא אמרתי, נפתלי אמר.

יפעת שאשא ביטון: לא משנה, זה נאמר פה בצד השני של השולחן.

יפעת שאשא ביטון: אי אפשר לקחת ש"שנים (שנות שירות), אי אפשר לעשות את זה בדרך אחרת, אי אפשר שגם אתם תבקשו בני שירות לאומי, אי אפשר להרחיב את זה?

<קלי כהן: הנה אני מפציר בך.

<קלי כהן: הנה אני עונה לשאלה הזאת ומתיישב אחורה.

<קלי כהן: באמת בתנועת הצופים יש שבטים של 100 חניכים ובתנועת הצופים יש שבטים של 1,700 חניכים.

<קלי כהן: אם את חושבת שאפשר לנהל מפעל חינוכי בסדר גודל כזה, שלעיתים הוא גדול יותר מבית ספר תיכון, ולהפקיד אותו בידיו של ש"ש?

<קלי כהן: אני חושב שאנחנו לא כל כך רואים עין בעין בעניין הזה.

<קלי כהן: בשבטים שבהם יש לנו 100 חניכים - - -

יפעת שאשא ביטון: בשבטים הגדולים אני מסכימה איתך.

<קלי כהן: רגע, רגע.

<קלי כהן: נכון, בשבטים בהם יש לנו 100 חניכים, יש לנו גם קומונות של 6 ש"ש - - -

יפעת שאשא ביטון: אנחנו גם לא, אני מבינה חצי דבר.

יפעת שאשא ביטון: אני לא מדברת על ראש שבט שינהל אותו ש"ש, אבל מדריכים בשטח.

יפעת שאשא ביטון: לכל שבט כזה כמה מחלקות - - -

<קלי כהן: יש 480 ש"ש בתנועת הצופים שמשובצים - - -

יפעת שאשא ביטון: שנייה.

יפעת שאשא ביטון: ומה קורה ב"בני עקיבא", ב"בני עקיבא" ש"ש מנהלים את כל העסק?

יפעת שאשא ביטון: לא, אני בטוחה שלא - - -

<קלי כהן: בנות שירות.

חמד עמאר: אני יכול להגיד לך ממה שאצלי.

חמד עמאר: אצלי יש 100 בנות שירות לאומי בתנועת הנוער הדרוזי, אבל אין לי סניף אחד שמנוהל על ידי בת שירות.

חמד עמאר: אני רוצה שיהיה לי שם רכז שינהל את כל הנושא ושיהיה יושב ראש של הסניף, שהוא יהיה הרכז האחראי מול תנועת הנוער.

חמד עמאר: בכל מקרה אותה ילדה שגדלה אצלי בתנועה, כל הבנות שנמצאות אצלי עכשיו בשירות לאומי הן גדלו בתנועה, אבל אני לא רוצה שהיא תנהל את הסניף ושהיא תהייה האחראית.

חמד עמאר: כשיש לי סניף שיש לי בו 400 ו-500 ו-600 ילדים, אני אתן לבנות שירות לנהל את זה?

חמד עמאר: עם כל הכבוד, אני סומך עליהן בצורה עיוורת, יש להן קבוצות ויש להן הכול, אבל את אותו סניף עם 400-500 זה כמו מנהל בית ספר - - -

יפעת שאשא ביטון: אני מסכימה אתכם, אין לנו וויכוח על הניהול, לא של הסניף ולא של השבט.

יפעת שאשא ביטון: רגע, אני כן רוצה לחדד את זה.

יפעת שאשא ביטון: לתפיסתי, וסליחה שאני אומרת, כאילו הייתה פה איזו מניפולציה.

יפעת שאשא ביטון: התחלנו את הדיון עם זה שאתה אמרת, ואתה אמרת, 'כן, תנועת הצופים היא תנועה יקרה כי יש לנו מדריכים שכירים, זה שכירים וזה וזה.

יפעת שאשא ביטון: ל"בני עקיבא"

<קלי כהן: אני לא אמרתי - - -

יפעת שאשא ביטון: אתה אמרת שהיא יקרה יחסית, אנחנו יכולים להוציא פרוטוקול.

יפעת שאשא ביטון: אמרת למה זה עולה יקר בתנועת הצופים יחסית לאחרים, אנחנו נתנו דוגמאות ואני אפילו פירטתי את המחירים, אמרת כמה אתם עולים אל מול - - -

<קלי כהן: נכון, כי כוח האדם השכיר שלנו יקר יותר.

יפעת שאשא ביטון: אמרת כוח אדם שכיר יקר יותר ואז נתת דוגמה של "בני עקיבא" עם השירות הלאומי.

יפעת שאשא ביטון: עכשיו אני יודעת שגם לכם יש ש"שנים.

יפעת שאשא ביטון: זאת אומרת, אתם כן נעזרים בכוח אדם וזה בסדר גמור, זה לא חלילה.

יפעת שאשא ביטון: זה בסדר גמור, אבל זה אומר שכן יש דרך להוזיל עלויות לצורך העניין.

יפעת שאשא ביטון: אני לא כיוונתי לזה שיהיו צעירים או ש"שנים או בני שירות או אחרים שינהלו את השבט ברמות האלה.

יפעת שאשא ביטון: אני אומרת שיש דרכים, ועדיין לא הצלחתי לפצח עד הסוף, דווקא כמי שבאה מתנועת הצופים, את הסיפור של למה בתנועת הצופים זה כל כך יקר.

יפעת שאשא ביטון: אגב, אני אוכל לתת דוגמה.

יפעת שאשא ביטון: אצלכם עולה תשלום הורים בין 500 ל-700 שקל, במקומות מסובסדים זה 450 שקל.

יפעת שאשא ביטון: זאת אומרת, אין פערים משמעותיים.

יפעת שאשא ביטון: אני יודעת שב"נוער העובד והלומד" ובמקומות אחרים יש גם כאלה שמשלמים 100, 250, 260 שקלים, אני מדייקת בסכומים?

יפעת שאשא ביטון: באשכולות של 5 ומטה.

יפעת שאשא ביטון: גם קריית שמונה זה אשכול 5.

יפעת שאשא ביטון: אני נותנת את זה כדוגמה כי אני מכירה את זה מקרוב.

יפעת שאשא ביטון: סוגיה נוספת גם כדוגמה, אני יודעת שתקצוב, ציינה פה גם אירית את העניין של 14 אלף אל מול 80 אלף בסניפים חדשים.

יפעת שאשא ביטון: אני יכולה לומר לך שהסניף של קריית שמונה, על זה נדבר אחר כך בצד, מבחינה בטיחותית אם מישהו יכנס ויבדוק, אתם יודעים את זה - - - <קריאה:> לא.

יפעת שאשא ביטון: לא, אני יודע היטב על - - -

יפעת שאשא ביטון: אני הייתי שם כשזה היה בסניף החדש, אני יודעת מאיפה הוקצו ואני יכולה לומר כמה כסף הוקצב וממי.

יפעת שאשא ביטון: בשורה התחתונה, הילדים שלנו נמצאים בתוך איזה מבנה שיש לנו אחריות לגבי הבטיחות שלו.

יפעת שאשא ביטון: מי לוקח אחריות על הבטיחות של המבנים?

יפעת שאשא ביטון: קריית שמונה כדוגמה, אבל אני בטוחה שיש בעוד מקומות אחרים עניין של מבנים, מצבם הבטיחותי.

יפעת שאשא ביטון: מי מבטיח את הבטיחות של הילדים בתוך המבנים האלה?

<קלי כהן: לצורך העניין, אם אנחנו בדיון על בטיחות, לתנועת הצופים יש - - -

יפעת שאשא ביטון: בדיון בכלל על תנועת הנוער כדי שבסופו של דבר נבין מה הנושא שלנו.

<קלי כהן: בתנועת הצופים יש מחלקת בטיחות.

<קלי כהן: לצורך העניין יש מנהל בדרגה מאוד בכירה בצבא, היה מח"ט וכדומה, מבין, יש לו תודעת בטיחות בנושא.

<קלי כהן: השיח הוא שיח מול הרשויות.

<קלי כהן: במקרה של קריית שמונה, אני מכיר את זה באופן אישי, שלוש פעמים נדחתה שם הפגישה עם ראש העיר ומנסים לחדש אותה פעם נוספת.

<קלי כהן: נדבר על זה בצד.

<קלי כהן: אני אשמח לקבל סיוע כדי שנפתור גם את הבעיה בקריית שמונה אחרי ניסיונות חוזרים ונשנים.

<קלי כהן: מי שנושא באחריות, זו אחריות משותפת של תנועת הנוער והרשות המקומית מאחר והמבנים הם מבנים של הרשות.

<קלי כהן: זאת התשובה.

יפעת שאשא ביטון: התנועה עצמה לא משקיעה כספים במבנים השונים כדי להבטיח רמת בטיחות מינימלית כמו חשמל וכאלה?

<קלי כהן: יש מה שנקרא 'תיק בטיחות שבטי'.

<קלי כהן: פעילות השבט לא נפתחת ללא חתימה של יועץ הבטיחות הנדרש, זה א', ב', אבל כל הדברים האלה עולים הון עתק.

יפעת שאשא ביטון: נדבר על זה בצד.

<קלי כהן: יאללה, בסדר גמור.

<קלי כהן: חבריי ניסו להגיד כמה דברים גם.

יפעת שאשא ביטון: הם כולם יקבלו את רשות הדיבור.

יפעת שאשא ביטון: בבקשה.

<צחי פייס: אני צחי פייס, אני רוצה להתייחס לכמה נקודות שהעלו.

<צחי פייס: אחת, תשלומי דמי חבר, אני הייתי מחלק אותם לשני דברים.

<צחי פייס: בראש ובראשונה למחויבותו של החניך יש משמעות, ולכן אנחנו עומדים על הדרישה שסכום מינימלי של תשלום יהיה לפחות 100 שקלים לשנה - - -

יפעת שאשא ביטון: מסכימה עם הגישה.

<צחי פייס: שהחניך ישלם.

<צחי פייס: כלומר, הוא ירגיש מחויב.

<צחי פייס: לחוג שהוא בא ממנו או הולך אליו אחר זה הוא משלם לפחות 150 שקל לחודש במקום מסובסד עירייה, בשביל שעתיים פעילות בשבוע או ארבע פעילויות בשבוע.

<צחי פייס: מה שבתנועת הנוער ,הוא לא נאמד בשעות כי יש שתי פעולות ויכולים להיות ערבי תרבות, לילה בקן וכו' וכו'.

<צחי פייס: הדבר השני, זה באמת להתייחס לאוכלוסיות.

<צחי פייס: "הנוער העובד והלומד" היא תנועה שהיא מקיפה כמעט את כל המגזרים בחברה הישראלית.

<צחי פייס: יש לנו קנים במושבים, בקיבוצים, בערים, בכפרים הערביים, בכפרים הדרוזיים.

<צחי פייס: אנחנו פרוסים ב-650 סניפים שהם מכילים הכול החל מנערים עובדים, הכול, גם נערים דתיים מוצאים יותר ויותר את הבית שלהם אצלנו, אנחנו שמחים על זה.

<צחי פייס: כדי לתת מענה לאוכלוסיות השונות אנחנו באמת מייצרים דיפרנציאציה במחירים ביחס לעולם הזה של דמי חבר וגם אופן התשלום משתנה.

<צחי פייס: כלומר, 100 שקלים בחודש האלה יכולים להיות בתשלום חד-פעמי והם יכולים להיות ב-10 שקלים בחודש - - - <קריאה:> בשנה, לא בחודש.

<צחי פייס: בשנה, סליחה.

<צחי פייס: הם יכולים להיות ב-10 שקלים בחודש או 100 שקלים חד-פעמית.

<צחי פייס: יש לזה שינוי גם פריסת התשלומים וגם בתקציב.

<צחי פייס: כלומר, גם תקציב וגם תזרים, אנחנו מנסים להקל על ההורים כמה שניתן.

<צחי פייס: אני מקבל מאוד את הדברים של נפתלי ושל קלי כלפי שזה המקור העיקרי שלנו ושהוא מאוד משמעותי.

<צחי פייס: דבר נוסף, תשלומי המפעלים.

<צחי פייס: גם לייצר מפעל, כמו שאת אומרת שהוא קרוב לבית, טיול קן של 100 חניכים, 100 חניכים זה 100 משלמים, אבל עליהם צריכים להיות הבוגר שהוא רכז הקן שצריך לצאת איתם כי הוא מחויב, ועוד המד"צים (מדריכים צעירים) או הש"שנים שמלווים את הפעילות.

<צחי פייס: זאת אומרת, אנחנו מגיעים כבר ל-115 משתתפים פלוס, נוסיף על זה את המאבטחים, מאבטחי הלילה והחובש שצריך להצטרף לטיול כזה.

<צחי פייס: אין לנו שום בעיה, ה"הנוער העובד והלומד" אני חושב שהרבה שנים מוביל את הדגל הזה של בטיחות ובטחון ואני חושב שגם עדיין, כל הדבר הזה יש עליו 100 משלמים.

<צחי פייס: הוא מגיע בחישוב, אתמול בלילה עשיתי חישוב אצבע עם רכז המפעלים שלנו, סדר גודל של 266 שקל.

<צחי פייס: לקחת אוטובוסים צמודים, לישון בחניון מסודר של רשות הטבע והגנים שעולה 35 שקל ללילה לחניך, להיכנס למסלול שהוא מסלול ברמת בטיחות מספקת ומסלול שניתן להיכנס אליו ב-7 שקלים, כי הוא מסובסד, אבל יש טיול הכנה ששם לא מסבסדים.

<צחי פייס: אנחנו מחויבים בחוזר מנכ"ל טיול הכנה ואנחנו רוצים שיהיה טיול הכנה.

<צחי פייס: כלומר, הטיול, נגיד מתל אביב ייסע לכרמל ואפילו למקורות הירקון שזה יותר קרוב, אנחנו מדברים על סדרי גודל של עלויות שנעות סביב 260-270 שקלים לשישי שבת.

<צחי פייס: יש עוד נדבכים שהם משמעותיים.

<צחי פייס: תנועות הנוער פועלות בעיקר בסופי שבוע.

<צחי פייס: החילוניות פועלות בעיקר בשבתות, התנועות הדתיות מנצלות גם את החגים הלא דתיים, יעידו חבריי, ימי שישי וכו' – שם המחירים עולים.

<צחי פייס: תשלום עבור כוח אדם עולה ב-150%, תשלומי אוטובוסים עולים.

<צחי פייס: הכול עולה, צומח עוד יותר.

<צחי פייס: זאת המציאות שבתוכה אנחנו חיים.

<צחי פייס: היינו שמחים להצליח להוריד את העלויות.

<צחי פייס: הדבר השלישי, תנועות נוער הן גופים ארציים.

<צחי פייס: יש משמעות לפעילות הארצית של תנועת הנוער.

<צחי פייס: אני חושב שכולם סביב השולחן הזה, כמעט כולם, יצא להם להיות בין נוכחים או ללוות מרחוק או לראות מרחוק את העצרת השנתית לזכר ראש הממשלה יצחק רבין.

<צחי פייס: רק ההוצאה מהפעילות הזאת, לצאת להשתתף בעצרת של חניך, נכון שהיו אוטובוסים שממונו על ידי משרד החינוך, זה היה לכל אוטובוס שלישי והייתה הקצאה מסוימת - - -

<נפתלי דרעי: זניח, זניח.

<צחי פייס: לחלוטין - - -

<נפתלי דרעי: אנחנו מימנו את זה בעשרות אלפי שקלים.

<צחי פייס: אנחנו מדברים על סדר גודל של, אני לא יודע כמה כי אני לא התעסקתי בתחום הזה, אני מניח שכ-300 אוטובוסים של תנועות הנוער הביאו, אפשר להבין את המספרים מתוך זה.

<צחי פייס: כל אוטובוס כזה המשמעות שלו היא מינימום 2,000 שקל, מינימום.

<צחי פייס: שוב, יש עליו סדר גודל של 40 משלמים, באוטובוס יש 50 מקומות כי צריך את המדריכים שילוו את החניכים.

יפעת שאשא ביטון: יש לי שאלה אליך וגם לאחרים.

יפעת שאשא ביטון: בעצם ההורים מקבלים בתחילת השנה את הפעילויות השונות כל המגוון כולל התשלום שהם יצטרכו כמו שיש תשלומי הורים בבית הספר?

<קלי כהן: כן, יש מחירון.

יפעת שאשא ביטון: והם יודעים בדיוק מה עומד להיות וכמה הם צריכים?

<צחי פייס: אני אגיד שאצלנו זה נמצא באתר האינטרנט.

<צחי פייס: - - -

חמד עמאר: בתחילת פעילות של כל שנה, זה מחולק לכל ילד.

<לימור רובין: אתם מסבירים להם את זה בפעילות הורים, כמה זה עולה.

<קלי כהן: אגב, מה שמרתיע באמת אוכלוסיות - - -

יפעת שאשא ביטון: זהו, רציתי לומר, מה קורה עם ילדים שבאמת רוצים להיכנס לתנועת נוער וידם לא משגת.

יפעת שאשא ביטון: אנחנו עוד פעם חוזרים למקום שתנועות נוער הן רק למי - - -

<קלי כהן: לא.

<קלי כהן: שוב, - - -

יפעת שאשא ביטון: צחי, אני מסכימה לגמרי לגבי דמי רצינות, אני מסכימה לגמרי לגבי תשלומי הורים שאם הפורסים אותם נכון, מציגים אותם נכון ומתווכים אותם נכון הם בהחלט יכולים להישמע סבירים כשהם עומדים בפני עצמם, אבל כשמוספים לזה את הפעילויות השונות והורים רואים בסופו דבר שלהיות חבר בתנועת נוער עולה X כסף – יש ילדים שלא יכולים להרשות את זה לעצמם.

יפעת שאשא ביטון: אנחנו מפספסים דווקא את אלה שכן היינו רוצים לראות אותם מתחזקים, מועצמים ומשתלבים בחברה, והכול זה בגלל המקום שממנו הם מגיעים, ואותם אנחנו דווקא מפספסים.

<נפתלי דרעי: תראי, דיברה קודם נציגת האוצר שבקרב האוכלוסייה הלא יהודית אחוז ההשתתפות היא נמוכה.

<נפתלי דרעי: בא האוצר ואומר: 'או.

<נפתלי דרעי: קיי, אני רוצה שתעלו את מספר המשתתפים ל-20% כמו שהוא באוכלוסייה'.

<נפתלי דרעי: אבל, היא גם שמה 20% מהתקציב כדי שזה יקרה.

<נפתלי דרעי: משרד החינוך כשבא לפני מספר שנים ואמר: 'אני רוצה שתתנו מבט לפריפריה', הוא שם תקציב לנושא הזה.

<נפתלי דרעי: שתביני איך זה פועל, כשתנועת נוער רוצה לבוא - - -

יפעת שאשא ביטון: שוב, להפנות תקציבים לפריפריה כשלמעשה הילדים מקבלים, יודעים כמה זה עולה, מגיעים לפעילות.

יפעת שאשא ביטון: מי שמסובסד זה רק אלה שהגיעו.

יפעת שאשא ביטון: כלומר, אין לנו תמריץ לגבי האחרים.

<אירית ברוק: אני רוצה להגיד משהו.

<אירית ברוק: אני חושבת כשיש דיון על תקציב, על עלויות מוכרחים להחזיק איזשהו סרגל ליד.

<אירית ברוק: זאת אומרת, כשאנחנו אומרים שזה יקר צריך לראות, יקר יחסית למה.

<אירית ברוק: אני מרגישה שזה קצת אולי נעדר בדיון.

<אירית ברוק: אם מדברים על זה שכל הילדים יוכלו ללכת בחינם לתנועות הנוער - - -

יפעת שאשא ביטון: לא.

יפעת שאשא ביטון: לא דיברנו על חינם.

יפעת שאשא ביטון: הסכמנו על תשלומי הורים בצורה סבירה.

<אירית ברוק: צריך לראות ואז צריך לשקול יחסית למה.

<אירית ברוק: אני חושבת שהיופי בחינוך התנועתי, לא צריך לתת חינוך זול לעניים.

<אירית ברוק: כלומר, למי שאין לו כסף צריך שהוא יהיה מסוגל לחוות חינוך איכותי כמו שבתנועות הנוער.

<אירית ברוק: צריך לראות איך סותמים את הפרצות האלה, איך באמת מסבסדים יותר או מנגישים להם, אבל לא לפגוע בחינוך שהוא קיים היום.

יפעת שאשא ביטון: זאת השאלה, זה מה ששאלתי.

יפעת שאשא ביטון: איך אנחנו גורמים דווקא לאותם ילדים שידם לא משגת ושדווקא הם צריכים את החיזוק, איך אנחנו עושים את זה.

<נפתלי דרעי: אבל עושים הרבה וגם באוכלוסיות מיוחדות, שילוב ילדים עם מוגבלות, המון דברים עושים.

<אירית ברוק: אני חושבת שמהחוויה שלנו, של היושבים פה ומי שמתעסק בתנועות הנוער, אחת הבעיות הקשות היא לא הכסף אלא, מי שההורים שלו שלא הלכו לתנועת הנוער, תגידו לי אם אני טועה, אין להם מסורת כזאת.

<אירית ברוק: לשבור את המסורת הזאת זה מאוד קשה.

<אירית ברוק: למה, כי באמת כשאת חושבת על זה שתנועת נוער זה נוער מחנך נוער.

<אירית ברוק: זאת אומרת, אתה נותן ילדים רכים בשנים, אותם אתה מפקיר בידי ילדים שמעשנים ושותים וכל הסטריאוטיפים שיש מול הנוער שלנו היום שלא בצדק.

<אירית ברוק: יש הורים שנרתעים מזה, מי שלא עבר בעצמו את החוויה של להיות בתנועת נוער לא מכיר.

<אירית ברוק: ממה שאנחנו יודעים, ההנגשה הזאת עושה הבדלים.

<אירית ברוק: במקומות שידוע, היה לנו פרויקט מאוד גדול בתנועות נוער שקראו לו 'מגשרים בקהילה', במקומות מסוימים, למשל בעדה האתיופית וגם כדי לשלב יוצאי חבר העמים.

<אירית ברוק: בראש כל סניף הועמדו ישראלי ותיק וישראלי עולה חדש בין העדה הרלוונטית, ראינו שם פלאים שקורים.

<אירית ברוק: כלומר, פתאום מי שלא היכרו את המתודה הזאת של תנועות הנוער, גם לא עניין אותם קודם - - -

יפעת שאשא ביטון: לכן אני אומרת שצריך לתווך את זה.

<אירית ברוק: אפילו פה התשלום הוא אחד מהאלמנטים היותר קטנים.

<אירית ברוק: המנטליות של לבוא וללכת, ראינו שם את התכנית הזאת פורצת את הגדרות ועלייה מאוד משמעותית במספרי הילדים, היא הייתה גם מתועדת - - -

<נפתלי דרעי: כן, אבל היה לזה מימון.

<אירית ברוק: כן, כן, בוודאי.

<אירית ברוק: אני אומרת שזה יותר יקר.

<אירית ברוק: למה אני אומרת שזה יותר יקר - - -

יפעת שאשא ביטון: זה רק מחזק אותי.

<אירית ברוק: למה זה יותר יקר, - - -

<נפתלי דרעי: לכן אני אומר שצריך משאבים.

<נפתלי דרעי: אנחנו מהמקורות שלנו לא יכולים - - -

<אירית ברוק: אני אומרת שמעבר למשאבים גם צריך לנגיש את הפעילויות.

<אירית ברוק: אני חושבת שלא תמיד הבעיה היא שתשלומי ההורים הם גבוהים, אלא שהרבה פעמים סוג הפעילות הזאת לא מוכר, לא במסורת - - -

יפעת שאשא ביטון: לא.

יפעת שאשא ביטון: אני דיברתי בצורה מאוד פשוטה.

יפעת שאשא ביטון: שוב, לצורך העניין אני לוקחת יישוב, חלק מהילדים הולכים לפעילות הנוער וחלק לא הולכים לפעילות הנוער כי אין להם בחיים סיכוי לעמוד בתשלומים של פעילות הנוער.

יפעת שאשא ביטון: חוגים, אתה יכול להגיד אני כן נותן לילדים לא נותן לילדים, הילד יודע כן יש כסף אין כסף, אבל שבתפיסה שלי תנועת נוער היא הרבה יותר קהילתית וחברתית.

יפעת שאשא ביטון: הייתי רוצה לראות אותם משתלבים שם.

יפעת שאשא ביטון: אני חושבת שכסף לא צריך להיות מחסום.

יפעת שאשא ביטון: השאלה, איך אנחנו מתמודדים במקומות האלה עם המחסום התקציבי למרות - - - <קריאה:> הדיון הוא על משאבים, לא על הוזלה.

<קלי כהן: הדיון הוא על הפניית משאבים במקרה הזה.

יפעת שאשא ביטון: הדיון הוא עדיין על תשלומי הורים.

יפעת שאשא ביטון: חברים, יש פה תשלומי הורים שיש אנשים שלא יכולים לעמוד בהם.

<קלי כהן: אני רוצה לתת לילד בקריית שמונה בדיוק את אותה חוויה שאני נותן לילד ביבנה או במכבים-רעות.

<קלי כהן: זאת תפיסת תנועות הנוער.

<קלי כהן: בכדי שאני אתן לו את החוויה הזאת - - -

יפעת שאשא ביטון: אף אחד לא אומר תוריד סטנדרטים לחלק מהתלמידים.

<קלי כהן: אבל אני לא יכול להגיע אליו בכלל אם אין את המינימום הנדרש.

<קלי כהן: מקרה קריית שמונה הוא מקרה קלאסי.

<קלי כהן: אם אין לי את היכולת לייצר את המינימום האולימפי כדי לדאוג לבטיחות בסניף ולדאוג שיהיה שכר למרכז השבט, מכיוון שרכז השבט לא מקבל את שכרו מזה מספר חודשים - - -

יפעת שאשא ביטון: תראה, אבל הפריפריה מתוקצבת.

יפעת שאשא ביטון: הפריפריה מתוקצבת.

יפעת שאשא ביטון: אני שואלת איך התקצוב הולך לפריפריה.

<קלי כהן: איפה הפריפריה מתוקצבת?

יפעת שאשא ביטון: שנייה, בואו נבין מה זה.

יפעת שאשא ביטון: כולם אמרנו, גם כתוב פה וגם נאמר כאן על ידי נפתלי וגם על ידי אירית.

יפעת שאשא ביטון: שוב, אנחנו לא אחד נגד השני, אנחנו מנסים להבין.

יפעת שאשא ביטון: יש פה תקצוב לפריפריה, דיברתם על טרכטנברג ועל הדוח שהיה שהוסיפו שם עוד 20 מיליון שקל לפריפריה.

<נפתלי דרעי: התקצוב לסניף הוא להקמה, לא - - -

יפעת שאשא ביטון: אני לא מדברת רק על זה.

יפעת שאשא ביטון: אני מדברת על הסבסוד בכלל, על הכספים שנוספו כחלק מהתקציב לתקצוב האשכולות 5 ומטה והיישובים בפריפריה.

<אירית ברוק: שוב, כמו שנועה היימן ממשרד האוצר אמרה, השנה התווסף עוד כסף שהוא ייעודי לפריפריה הערבית, ליישובים הערביים בפריפריה.

יפעת שאשא ביטון: שזה אומר, מה?

יפעת שאשא ביטון: אומר שעכשיו הולכים ומנסים לשלב עוד ילדים מהמגזר הערבי בתוך תנועות הנוער, או אלה שכבר מגיעים להם אנחנו עוזרים - - -

<אירית ברוק: חדשים.

יפעת שאשא ביטון: אז למה בכספים של הפריפריה לא עושים?

<אירית ברוק: עושים, ואת זה אני יכולה לומר לך בוודאות גדולה, התוספת התקציבית למגזר הערבי תגרום לזה.

<אירית ברוק: אנחנו רואים את זה בשנים האחרונות, אנחנו בדקנו 12 סניפי בדואים בצפון ובדרום ואנחנו יודעים שיש הכפלה במספר המשתתפים הערביים.

<אירית ברוק: גם פה יהיה תקציב - - -

<קלי כהן: גם זה לא עוזר לי בקריית שמונה ולא בירוחם.

<אירית ברוק: שנייה, שנייה.

<אירית ברוק: אני איתך.

<אירית ברוק: איפה שמושם תקציב יודעים להשיג את זה.

יפעת שאשא ביטון: למה על אותו עקרון, תוספת תקציב שיש לפריפריה, הוא מופיע פה וגם את נקטת שזה 7% וגם אני קראתי את זה כאן.

יפעת שאשא ביטון: או.

יפעת שאשא ביטון: קיי, אבל יש גם סבסוד נוסף ליישובים פריפריאליים בכל הנושא של התקצוב.

יפעת שאשא ביטון: יש את זה בתוך הנוסחה, בנוסחה יש סבסוד שם, זה לא הולך כדי לזמן ילדים נוספים?

<אירית ברוק: התקציב הדרמטי לפתיחת סניף חדש, 80 אלף לשנה הראשונה.

<אירית ברוק: בסניפי הבדואים אפילו מדובר על 5 שנים של כ-100 אלף שקל, לאורך כל שנה 100 אלף שקל.

<אירית ברוק: בסניפי הפריפריה, אחר כך התקצוב עדיין קיים, אבל יורד בצורה משמעותית - - -

<קלי כהן: הופך להיות שולי ולא רלוונטי.

יפעת שאשא ביטון: מה קורה עם תקציב הסבסוד, הוא לא עוזר להכניס חניכים חדשים לתוך המערך הזה?

<אירית ברוק: אני חושבת שהסבסוד עוזר - - -

<צחי פייס: אני חושב שאפשר לראות את זה בגידול מספר החניכים.

<אירית ברוק: אין שאלה שהגידול בתקציב גורם לזה- - -

יפעת שאשא ביטון: לא, אני לא מדברת בכלל על הגידול בתקציב שעליו דיברנו.

יפעת שאשא ביטון: ראינו גם שפר חניך זה אפילו לא התייקרות ריאלית לצורך העניין.

יפעת שאשא ביטון: אני הבנתי את הכול, תאמינו לי, הקשבתי לכל מילה שנאמרה פה.

יפעת שאשא ביטון: עדיין מה שמטריד אותי, זה איך אני מצרפת לתוך המעגל הזה של תנועות הנוער עוד ילדים שכן רוצים להגיע ולא יכולים לעמוד בזה.

יפעת שאשא ביטון: בבקשה הדר מהשלטון המקומי ואחר אתן לכם.

<הדר אליהו: אני חייבת לציין שאני לומדת הרבה, באמת מרתק, אני מודה לדיון.

<הדר אליהו: מעבר לעניין עצמו אני מודה שהעניין מאוד מאוד מורכב.

<הדר אליהו: אני רוצה לשאול שאלה, חס וחלילה, היא לא ממקום מבקר גברתי, אלא ככה אני אתחבר למה שאמרת לגבי התקדמות בדיון.

<הדר אליהו: בהצהרה הצהיר שר החינוך, אני חושבת שזו המטרה של כולנו, להגדיל את מספר החניכים, זה ברור.

<הדר אליהו: אני רוצה לשאול שאלה כזו, האם יש חניכים שעוזבים באמצע הדרך?

<הדר אליהו: <קריאה:> יש.

<הדר אליהו: אני מניחה שיש ויכול להיות שהם עוזבים מסיבות כלכליות - - -

<קלי כהן: כן, אבל יכול להיות שמסיבות אחרות.

<הדר אליהו: אני בכוונה מנתבת, יש אלפי סיבות, יש גם כאלה שיורדים מהארץ, זה מה לעשות, אולי תנועה וירטואלית.

<הדר אליהו: יש כאלה שעוזבים מסיבות כלכליות ובגינם אנחנו מדברים.

<הדר אליהו: או.קיי, זאת הסיבה.

<הדר אליהו: השאלה, האם לגביהם, האם מה שאנחנו מחשיבים אותם, האם הם חבר'ה שאנחנו רוצים לאתר את אותם חדשים, הם אלה שגם בשבילם יש לנו את התקציב החדש.

<הדר אליהו: סימן שאלה.

<הדר אליהו: ככה אני מנסה למפות את החבר'ה - - -

יפעת שאשא ביטון: כן, אבל אז זה האנטי תזה למה שהם הציגו.

יפעת שאשא ביטון: כאן הציגו תמונה שמי שנמצא וקשה לו כלכלית התנועה מסייעת לו, אז הוא לא צריך לנשור על רקע כלכלי.

<הדר אליהו: אני שואלת שאלות - - -

<קלי כהן: לכן קשה לי עם 'נושרים מסיבות כלכליות'.

<הדר אליהו: השאלה שלי היא כזו, לגבי כאלה שנושרים, אני מקווה, מאמינה שבסוף איכשהו עושים את זה ומחזירים אותם פנימה.

<הדר אליהו: השאלה היותר קריטית מבחינתי, האם יש אפשרות למרות הקשיים האובייקטיביים התקציביים, שהצגתם פה שהם לא פשוטים ואין ספק, למרות ההצהרה שהתקציב נועד לפעולות שיבואו עוד חניכים, לפחות בחלקו, יוקצה לפעולות שיביאו עוד חניכים שיש להם קושי כלכלי?

<הדר אליהו: זה הבדל.

<הדר אליהו: <קריאה:> אולי המרכז לשלטון מקומי יתגייס לנושא הזה?

<הדר אליהו: מרכז השלטון המקומי הוא כשלעצמו לא יכול.

<הדר אליהו: אני אדבר בשם הרשויות.

<הדר אליהו: קודם כל, הרשויות המקומיות נותנות את חלקן בתמיכות, נתחיל בזה - - -

יפעת שאשא ביטון: וגם הן נמצאות במצוקות ואם אתם בונים על הרשויות - - -

<קלי כהן: אנחנו לא.

<קלי כהן: אנחנו לא בונים, לצערנו אנחנו לא בונים - - -

יפעת שאשא ביטון: זה לא בגנות, פשוט - - -

<שחל: לצערנו אני לא רואה.

<שחל: כמו שמסבסדים מתנ"ס ופעילות המתנ"סים שהיא פעילות מסובסדת - - -

יפעת שאשא ביטון: אתה כנראה לא מכיר את הרשויות המקומיות.

<הדר אליהו: אתה כנראה באמת לא מכיר.

<הדר אליהו: אם יורשה לי אני אגיד כך - - -

יפעת שאשא ביטון: הן לא, הן מקבלות את זה מהחברה למתנ"סים וכל היתר, עזבו, אל תכנסו לזה.

<הדר אליהו: הם מקבלים תמיכות על פי קריטריונים, אתם כנראה לא מכירים את הרשויות המקומיות.

<הדר אליהו: אני רק אוסיף, הרשות המקומית בשונה מכם, כך זה צריך להיות כי אתם מסתכלים על 30% מבני הנוער שבתנועות וזה בסדר גמור, אתם שואפים ליותר, זה עוד יותר, זה אפילו מצוין.

<הדר אליהו: שנייה, כרגע אני רוצה להתמקד.

<הדר אליהו: יש עוד 70% בני נוער שעוסקים בפעילות אחרת.

<הדר אליהו: יכול להיות שאחוז, לא יכול להיות, בטוח שאחוז מסוים לא משתתף ולא זוכה להיות בתנועת נוער מסיבות כלכליות, עליהם אנחנו מדברים.

<הדר אליהו: יש גם אחוז מסוים שגם לא מעוניין ויש בני נוער שעושים הרבה מאוד דברים אחרים והרשויות נמצאות גם שם.

<הדר אליהו: <קריאה:> אולי הם לא שמה ולא שם, אולי לא מספיק אצלנו.

<הדר אליהו: בסדר.

<הדר אליהו: צריך להבין שככל שניתן נותנים תקציבים.

<הדר אליהו: הלוואי - - -

<קלי כהן: לא נגיע למצב ש-100% מכלל בני הנוער במדינת ישראל יהיו חברים בתנועות נוער.

<הדר אליהו: אני רק רוצה עוד פעם לשאול, לחדד את השאלה שלי.

<הדר אליהו: התקציב, ככל שאני מבינה הוקצה כדי לעלות את מספר המשתתפים בתנועות הנוער.

<הדר אליהו: אני שואלת, האם ניתן למקד אותו להוספת חניכים שיש להם קושי כלכלי.

<הדר אליהו: זאת התייחסות אחרת לגמרי.

<הדר אליהו: הבנתם?

<הדר אליהו: אני לא יודעת אם זה הגיוני בכלל.

<הדר אליהו: האם זה ריאלי, אני שואלת שאלת תם.

יפעת שאשא ביטון: זה מה ששאלתי גם.

<קלי כהן: אם התקצוב יהיה פר ראש, התשובה היא כן.

<לימור רובין: אם אני מקבלת סבסוד מהמדינה והוא עבור כל אחד שאני מסבסדת אז בוודאי שיהיה לנו כסף לסבסד עוד.

יפעת שאשא ביטון: כן, אני עוד פעם אומרת, אתם סותרים את עצמכם כי אתה אמרת once נכנס לשירותנו ילד, הוא לא ינשור על רקע כלכלי.

<קלי כהן: חד-משמעית.

<קלי כהן: זו אמירה ערכית שאנחנו עומדים מאחוריה.

<קלי כהן: <קריאה:> אני, לי יש אינטרס לעזור לכמה שיותר.

<לימור רובין: זה שהוא נמצא ואני מסבסדת אותו ב-10%, 20%, אם יהיה לי יותר אולי אני אוכל לסבסד אותו ב-50% מהמחיר של המפעל.

<לימור רובין: זה הכול פונקציה של כמה כסף אני יכולה לתרום לסבסוד שלו.

יפעת שאשא ביטון: או.

יפעת שאשא ביטון: קיי.

יפעת שאשא ביטון: שנייה, רק תגיד באיזה כובע אתה כי לוביסטים אצלי לא מדברים מתחילה.

<מתנדב: אני במקרה גם לוביסט, אני רואה שיש - - -

יפעת שאשא ביטון: אבל אתה לא לוביסט של תנועת הנוער.

<מתנדב: לא.

<מתנדב: מתנדב 24, זה הדבר הכי כייפי והכי חשוב בחיי, היום שבט צופי דיזנגוף שאני עומד בו - - -

יפעת שאשא ביטון: ראש שבט דיזנגוף.

<קריאה: במקרה הוא היה במסדרון פה והצטרף לדיון.

<מתנדב: אני לא במקרה במסדרון, אני פה בדרך כלל.

<מתנדב: יש שני דברים שאני חושב שאני יכול להעשיר את השיח שחשוב שידעו.

<מתנדב: אני ראש שבט גדול, מבוסס, וותיק וידוע.

<מתנדב: אחת, אני חושב שקלי חטא לאמת כשהוא אמר ש-8 מיליון מסבסדים, כי הסבסוד הפנימי שלנו של שבטים - - -

<נפתלי דרעי: הם יותר, הם לא יושבים אצלו.

<מתנדב: הם לא יושבים אצלו, אני בתוך השבט לדעתי, 20% או 30% - - -

<לימור רובין: שלי זה סבסוד ישיר.

<מתנדב: אני אומר, תנועת הצופים בכל דרגתה, זה הרבה יותר.

<מתנדב: זה אחת.

<מתנדב: אני רוצה לשים שני דברים על השולחן ובקצרה.

<מתנדב: יש לי הרגשה שהתפיסה הקונצפטואלית שתנועת בשבוע זה פעולה, תנועת נוער, שבט צופי דיזנגוף עובד 24/7.

<מתנדב: הילדים הם אלה שבאים לנקות ולבנות, הם עושים ביום ראשון, אני גם אבא לשלושה מדריכים מורים חניכים, ביום ראשון הם עושים ישב"צ (ישיבת צוות) וביום שני יום עבודה, יום שלישי פעולה וביום רביעי, הדבר הזה עובד 24/7.

<מתנדב: זה מדינת ילדים, אין מוסד חינוך שעובד כך.

<מתנדב: דבר האחר שאני חושב שאין פה בשיח.

<מתנדב: אני מבקש שנושא הפריפריה, צריך לשנות את המושג.

<מתנדב: אני רוצה לספר מה יש אצלי בשבט.

<מתנדב: מעבר ל-1,000 ילדים בדיזנגוף המדריכים שלי יוצאים להדריך חוץ בשבטים מוחלשים יותר.

<מתנדב: יש לי ארבע קבוצות, זה קרוב ל-30 ילד, של חניכי צמי"ד – בעלי צרכים שהמדריכים שלנו, הילדים.

<מתנדב: אגב, אנחנו גם מסבסדים אותם כלכלית מבלי שזה מוגדר בספרים אלא הלכה למעשה במפעלים ביום-יום שעה-שעה.

<מתנדב: פרויקט חדש, אני פשוט מתרגש כשאני אפילו חושב עליו, יש לנו צופי ורייאטי.

<מתנדב: יושבים שישה ילדים בבית והמדריכים שלנו מעבירים להם.

<מתנדב: זאת אומרת, המילה פריפריה היא לא מילה נכונה.

<מתנדב: אנחנו מגיעים - - -

יפעת שאשא ביטון: הפריפריה, זה - - -

<מתנדב: לא.

<מתנדב: אני מדבר על ההוצאה.

<מתנדב: תאמיני לי שזו הוצאה שבגאווה - - -

יפעת שאשא ביטון: בכוונה לא אמרתי יישובי קצה, כי יש יישובים מאוד עשירים ולא מוחלשים.

יפעת שאשא ביטון: אנחנו מדברים על הפריפריה במובן החברתי.

<מתנדב: אני רואה את המפעלים החברתיים כמו של השבט שלנו.

<מתנדב: יש לנו ילדים של עובדים זרים וילדים וזה, הכול בסדר.

<מתנדב: אני רואה בזה כתרומה, כחינוך שאני מחנך את הילדים שלי שהם זוכים לתת את זה, לא כהוצאה לסבסוד אחרים.

<מתנדב: המגע החברתי, המסר של תנועת הנוער, זאת אומרת, זה דבר שהוא לא יאמן.

<מתנדב: אני בוגר תנועת נוער ואומר - - -

יפעת שאשא ביטון: ודווקא בגלל התשוקה שבה אתה מציג את הדברים וכל החן הזה, זה מעלה את החיוך והכול, אתה יכול להבין למה אני כמי שיושבת כאן, אני רוצה שכמה שיותר ילדים יהיו חלק מהחוויה המדהימה הזאת.

<מתנדב: אני בא בידיים נקיות.

<מתנדב: לפני ארבע שנים קיבלתי שבט עם 640 ילד והיום, בשבוע הבא הוא יהיה 900-1,000.

<מתנדב: זאת אומרת, אנחנו לא עוברים, תנועת הצופים לא עוזבת אותנו.

<מתנדב: אני פה התפרצתי ואני לא יודע אם בכלל תנועת הצופים אוהבת שאני בפנים או לא.

<מתנדב: אני התפרצתי ואני פשוט מביא את השטח ואת הנשמה.

יפעת שאשא ביטון: ה"צופים" מקבלים את כולם.

<לימור רובין: אוהבים את כולם.

<מתנדב: אני צוחק.

<מתנדב: תנועת הצופים, כל מה שהיא אומרת לנו: 'לכו תביאו'.

<מתנדב: לא קרה פעם שאמרו לנו: 'למה אתם מוציאים כסף על לעשות חינוך'.

<מתנדב: זה לא קרה לי.

<מתנדב: קרה על דברים אחרים, תסביר למה הוצאת ככה או אחרת, אבל על חינוך נהפוך הוא.

<מתנדב: אני אגיד רק דוגמה אחרונה ואני אסיים, כאילו עם כל הלהט שלי - - -

יפעת שאשא ביטון: לכל העניבות וכל זה.

<מתנדב: בשבוע הבא אני אביא לך עניבה.

<מתנדב: דבר אחרון, הוצג פה טקס רבין.

<מתנדב: שבט דיזנגוף נמצא במרחק של 400 מטר מכיכר רבין.

<מתנדב: חניכי שבט דיזנגוף השתתפו כמו כל חניך אחר באותה הוצאה כי זה הסבסוד הצולב.

<מתנדב: לא רק שישנו אצלנו וארגנו אצלנו, ההוצאה היא ארצית ולא חשוב אם אתה מהפריפריה או מתל אביב.

<מתנדב: תרמנו את חלקנו להוצאות ואנחנו עושים את זה בידיעה וגאווה.

<מתנדב: סליחה על ההתפרצות.

יפעת שאשא ביטון: תודה רבה.

יפעת שאשא ביטון: אני מיד נותנת לך נפתלי.

יפעת שאשא ביטון: מריה רצתה לשאול משהו לגבי השלטון המקומי.

יפעת שאשא ביטון: בבקשה מריה.

<מריה רבינוביץ': בנושא של תלונות של הורים.

<מריה רבינוביץ': אני מבינה שהורים מתלוננים בתנועות אז יש לכם פתרון לכל מיני בעיות.

<מריה רבינוביץ': כשמתלוננים לשלטון המקומי, אני שמעתי שיש הרבה תלונות מההורים בשטח, מה אתם עושים, איך אתם פותרים את זה?

<הדר אליהו: התלונות, בעצם מי שהעלה אותן בוועדת הנוער, זה יושב ראש וועדת הנוער שהוא שלומי לנגר.

<הדר אליהו: בזמנו הייתה שיחה גם עם נפתלי, אני מודה שהדברים ככה עוד לא שומעו עד הסוף.

<הדר אליהו: יש הבנה שיש בעיה אובייקטיבית שקשורה לתנועה.

<הדר אליהו: ובכל זאת, התחושה היא תחושה הדדית של מה בכל זאת עושים, או.

<הדר אליהו: קיי.

<הדר אליהו: כך זה באמת נמצא בטווח הזה.

<הדר אליהו: מצד אחד יש הבנה לקשיים האובייקטיביים של כל התנועות, מי יותר מי פחות.

<הדר אליהו: שוב, מצד שני יש הגדלה של תקציב, אבל יש גם דרישות מאוד גבוהות של ביטחון, של בטיחות וכו'.

<הדר אליהו: שוב, השאלה שאני שאלתי נמצאת במקום שאנחנו שואלים, המרכז השלטון המקומי איך אנחנו, אחת, או מעלים את התקציב כפי שאמר נפתלי שהוא מיועד ספציפית ואולי להורדת תשלום ההורים, זה לא קשור לסבסוד, אובייקטיבית להורדת תשלומי הורים, שיהיה צבוע לנושא הזה.

<הדר אליהו: או הסיפור שלייעד תקציבים שכבר ניתנו ממש צבוע, למפות אוכלוסיות מסוימות שלא מגיעות ולהביא אותן.

יפעת שאשא ביטון: אני אגיד לך איפה אני רואה כאן את השלטון המקומי, כמי שכן מכירה את המצוקות של הרשויות המקומיות ובעיקר של רשויות קטנות, פריפריאליות.

יפעת שאשא ביטון: מה לעשות, גם תקציבית הן מוחלשות.

יפעת שאשא ביטון: בכל זאת יש כספים שמיועדים לחינוך בלתי פורמאלי או לכל מיני פעילויות כאלה ואחרות.

יפעת שאשא ביטון: השאלה, אם בשלטון המקומי יוצאת אמירה שילדים שמשולבים בתנועות נוער, כי הם רוצים ואני לא מצפה כרגע שנכניס את כל הילדים, כי מי שלא רוצה אין לו מה לעשות שם.

יפעת שאשא ביטון: אני אומרת את זה ביושר, אבל ילדים שכן רוצים או שכן היו בוחרים לבחון את האפשרות הזאת לו רק ידם הייתה משגת, שיהיה תקציב שמיועד לגיבוי אותם ילדים.

יפעת שאשא ביטון: לא בעיה לאתר אותם, הרי מה עושים בתנועות הנוער, הם נכנסים לתוך מערכת החינוך, נכון?

יפעת שאשא ביטון: הם מציגים את הפעילות, רואים מי מהילדים רוצים.

יפעת שאשא ביטון: לא בעיה לתווך את אותם ילדים שאילו ידם הייתה משגת הם כן היו.

יפעת שאשא ביטון: ניגשים דרך המחנכים או צוותים אחרים של בית הספר.

יפעת שאשא ביטון: שהרשות המקומית תגיד שיש X כסף שאנחנו נותנים כמלגות.

יפעת שאשא ביטון: נותנים כל מיני סיבסודים כאלה ואחרים - - -

<קלי כהן: יש כאלה רשויות שעושות - - -

<הדר אליהו: אני יכולה לומר לך שיש מספר לא מבוטל של רשויות, שעושה את זה.

<הדר אליהו: שוב פעם, את יכולה בדיוק מהמקום שדיברת עליו של רשויות חזקות יותר וחלשות יותר, יש פה בדיוק את אותו פער כמה רשויות מקצות לתחום הזה בדיוק מהמסיבות האובייקטיביות שדיברנו בהן.

<הדר אליהו: עניין התקציבים לחינוך הבלתי פורמאלי, אם לרגע ניקח את הדברים בצורה ריאלית, התקציב היחיד שהרשות המקומית מקבלת ממשרד החינוך זה 'הנוער בוחר ערך כדרך'.

<הדר אליהו: זה פרויקט חשוב אין ספק, אבל זה גרושים.

<הדר אליהו: או.

<הדר אליהו: קיי, כך שלהגיד שהן מקבלות תקציב לחינוך הבלתי פורמאלי זה כלום.

<הדר אליהו: שוב, אני מסכימה איתך, אני מכירה הרבה מאוד רשויות גדולות ובינוניות ואפילו כמה קטנות שיש להן מנגנון של הנחות - - -

<קלי כהן: בדיוק, החזקים מחזקים את החזקים במקרה הזה.

יפעת שאשא ביטון: בבקשה נפתלי.

<נפתלי דרעי: אני רק רוצה להוסיף דבר אחד שאולי יכול ללמד אותנו.

<נפתלי דרעי: לפני קצת יותר מעשר שנים היו שתי תנועות" "בני עקיבא" ו"צופים" שהחליטו שהן רוצות לשלב ילדים עם מוגבלות, מה שנקרא 'ילדי צמי"ד' בפעילות התנועתית ועבדו עשר שנים.

<נפתלי דרעי: לפני שנתיים חברו לסיפור הזה: משרד החינוך, משרד הרווחה, הג'וינט, אשלים, ביטוח לאומי וכו'.

<נפתלי דרעי: נבנה פרויקט גדול שמועצת תנועות הנוער מובילה אותו, הוא נועד לגרום לילדים עם מוגבלות לבוא לתנועות הנוער.

<נפתלי דרעי: היום כל תנועות הנוער שותפות לפרויקט הזה.

<נפתלי דרעי: הצלחנו, הייתה לנו השקה עם שר החינוך לפני שלושה שבועות.

<נפתלי דרעי: בשנתיים האלה כבר הכפלנו את מספר הילדים עם מוגבלות שחברים בתנועות הנוער.

<נפתלי דרעי: היעד לוד שלוש שנים, להכפיל שוב את המספר.

<נפתלי דרעי: עלה מ-2,000 ל-4,000 ועכשיו מ-4,000 ל-8,000.

<נפתלי דרעי: מה קרה בצד שני, התקציב שניתן במשרד החינוך לפעילות הזאת היה בערך מיליון שקל.

<נפתלי דרעי: מ-10 מיליון ששמענו היום שניתנו ל-2016, אנחנו פנינו למשרד החינוך, לשר החינוך ואמרנו לו תשמע: 'מה-10 מיליון האלה אנחנו מבקשים דבר אחד, נקצה 5 מיליון, חצי מהתוספת הזאת לשילוב של ילדים עם מוגבלות'.

<נפתלי דרעי: כי ילד עם מוגבלות בתנועות הנוער עולה כפול מילד רגיל, זה הסעות, זה נגישות וזה הרבה דברים.

<נפתלי דרעי: לשמחתנו השר נענע.

<נפתלי דרעי: זאת אומרת, עכשיו גם יש משאבים לשלב ילדים עם מוגבלות.

<נפתלי דרעי: גם פה, אם יהיו משאבים יהיה אפשר להגדיל, הוכחנו את זה.

<אירית ברוק: האמירה של ההשקה שהייתה לפני שלושה שבועות היא בעצם אמירה למנהלי בתי הספר: 'בואו תשלחו את הילדים עם המוגבלות שאצלכם לתנועות הנוער'.

<הדר אליהו: יש לי שאלה, אולי זה יעזור.

<הדר אליהו: אם תלמידים עם מוגבלות משולבים, מה עם התקציבים שלהם ממשרד הרווחה שהם מקבלים, ביטוח לאומי?

<הדר אליהו: אולי אפשר לעשות פה איגום משאבים.

<נפתלי דרעי: משרד הרווחה התחייב לנו ל-300 אלף.

<נפתלי דרעי: בשנת 2015 הוא כבר עצר את התקציב כי הפנה את כל הכסף שלו למישהו אחר.

<נפתלי דרעי: הוא התחייב לנו לחמש שנים ועכשיו הוא לא נותן.

יפעת שאשא ביטון: זה דיון פנימי של משרד הרווחה לכל בעלי המוגבלויות, זה כבר סיפור אחר.

יפעת שאשא ביטון: ברשותכם אני רוצה לסכם.

יפעת שאשא ביטון: אני מודה שאני יוצאת מהדיון הזה בתחושות מעורבות.

יפעת שאשא ביטון: מצד אחד אני מאוד מבינה את הסיפור של תשלומי הורים.

יפעת שאשא ביטון: אני בגישה שדמי הרצינות חייבים להינתן, באמת חשוב לי שזה גם ייכתב.

יפעת שאשא ביטון: אני מאמינה שזה מחייב, אני מודה שאני עשיתי את זה גם במפעל ההזנה בקריית שמונה, אגב בניגוד לכללים לצורך העניין.

יפעת שאשא ביטון: כל משפחה שגם לא צריכה לשלם שקל, אמרתי ישלמו 50 שקלים בשביל הגאווה שלהן, בשביל שירגישו שהן חלק.

יפעת שאשא ביטון: אבל, מכאן ועד להגיע לסכומים של כל ההשתתפות במפעלים השונים והכול, אני מוצאת איזשהו פער.

יפעת שאשא ביטון: זאת אומרת, גם משפחה שמסוגלת לבוא לשים את דמי הרצינות ולשלב את הילד שלהן בתוך תנועת הנוער, לא בטוח שהיא תוכל לשלב אותו אחר כך בכל המפעלים.

יפעת שאשא ביטון: פה אני כן רוצה להשתמש דווקא במה שאתם אמרתם ולקבל מכם התחייבות.

יפעת שאשא ביטון: אני באמת רואה ערך מאוד מאוד גדול בנושא של תנועות הנוער.

יפעת שאשא ביטון: אני חושבת שגם לראשי רשויות וגם לעיר בכלל, ילדים ככל שהם ישתלבו בתוך תנועות נוער אנחנו נראה אותם צומחים כאזרחים טובים ומיטיבים, כולם ירווחו, גם הילדים וגם החברה וגם הקהילה.

יפעת שאשא ביטון: אני רוצה לפחות שבאמת נעמוד בהצהרה הזו: ילד שנכנס לתוך השבט או לתוך אותה תנועת נוער, לא יוצא מסיבות כלכליות.

יפעת שאשא ביטון: זאת אומרת, שבאמת השבט לוקח עליו אחריות כולל השתתפות במפעלים השונים.

יפעת שאשא ביטון: אסור לו להרגיש חריג ומוחרג רק בגלל שהוא לא מסוגל לעמוד בתשלום.

יפעת שאשא ביטון: אני חושבת שזאת האמירה שלפחות נותנת לי טיפה אוויר.

יפעת שאשא ביטון: אני אשמח להתחייבות שלכם וגם מועצת הנוער.

יפעת שאשא ביטון: once הגיע ילד, עמד בדמי הרצינות, לא מוותרים.

יפעת שאשא ביטון: בסדר, נקבעו תשלומי הורים כפי שנקבעו למהלך השנה, לכם יש אחריות כלפיו כדי שהוא ינשור על רקע כלכלי.

יפעת שאשא ביטון: אני כן הייתי רוצה שתעשה בדיקה בשלטון המקומי מול הרשויות השונות, מתוך אינטרס של הרשות ומתוך אותו בסיס של מה שהצגתי, שהן תראינה איך הן יכולות להקצות לזה X כסף.

יפעת שאשא ביטון: זה לא בשמיים, אני לא מבקשת מהם לממן את כל ילדי העיר.

יפעת שאשא ביטון: אני יודעת שצוותים חינוכיים יודעים לאתר, הרבה פעמים זה בודדים, עשרות בודדות של ילדים שכן יכולים להשתלב.

יפעת שאשא ביטון: אני יודעת שעושים הרבה אירועים ברשויות המקומיות באלפי שקלים, שיקצו לזה את המעט כדי שלפחות יוכלו להשתלב בתוך התנועה, אתם תמצאו את הדרך.

יפעת שאשא ביטון: הנושא של הבטיחות – חברים באמת, הגיעו לשבט והכול טוב יפה.

יפעת שאשא ביטון: אצלנו לא היה, אני, לא היה קן בנוי, אנחנו היינו כל הזמן במגרשי ספורט של בתי הספר, היינו עושים שלשות.

יפעת שאשא ביטון: היום הם נמצאים בתוך מבנים, חשוב שהמבנים האלה יהיו בטיחותיים.

יפעת שאשא ביטון: מי שנמצא בתוך מבנה שהמבנה יהיה בטיחותי.

יפעת שאשא ביטון: יש לא מעט מפגעי בטיחות, אני לא יודעת איך קציני הבטיחות חתמו, לפחות במקומות שאני מכירה.

יפעת שאשא ביטון: תקפידו כי חס וחלילה קורה משהו קטן לילד, כולנו פה משלמים מחיר פי כמה מעלות תיקון הדברים.

יפעת שאשא ביטון: אני כן הייתי רוצה שגם במסר שלנו כוועדה החוצה, לתווך את הפעילות שהוצגה כאן, את העניין שתנועת נוער זה לא רק משהו וולונטרי של נפגשנו אחר הצהריים.

יפעת שאשא ביטון: יש פה מחויבות למספר פעילויות במהלך השבוע, זה אפילו לא כמו חוג, יש פה עניין של אירועים מיוחדים, יש את כל העניין של יצאה החוצה.

יפעת שאשא ביטון: זאת אומרת, יש פה הרבה מעבר למפגש חוגי, לצורך העניין צריך לתווך.

יפעת שאשא ביטון: בעצם זו קהילה, חשוב לתווך את זה נכון כדי שזה יקבל את העוצמה ואת הנופך הנכונים.

יפעת שאשא ביטון: זה בגדול.

יפעת שאשא ביטון: אני, מה שאני, אני אנסה לפעול מול האוצר.

יפעת שאשא ביטון: קודם כל האוצר הציג פה נתונים מדהימים גם לגבי הרצינות שלו לגבי התנועות עצמן.

יפעת שאשא ביטון: אני מבינה שאתם לגמרי שבעי רצון גם לגבי ארגוני הנוער שלא נמצאים פה סביב השולחן ובאמת זכו להגדלה משמעותית בתקציב, גם הנושא של לחזק את האוכלוסייה הערבית כדי שגם היא תוכל להשתלב.

יפעת שאשא ביטון: בכל זאת אני כן אפנה שאלה כדי לראות איך אנחנו יכולים לגייס חניכים גם ביישובים מוחלשים נוספים לתוך תנועות הנוער, באמת כדי לאפשר לכמה שיותר - - -

<אירית ברוק: חשוב להגיד שגם שר החינוך.

<אירית ברוק: זה לא האוצר רק.

יפעת שאשא ביטון: שר החינוך ושר האוצר.

יפעת שאשא ביטון: מבחינתי הכתובת היא נועה ונועה יודעת לעשות את החיבורים בין משרד החינוך לבין האוצר.

<אירית ברוק: 10 מיליון שקל של בנט.

יפעת שאשא ביטון: בסופו של דבר אני אשמח מאוד שהמשרד יביא את זה.

יפעת שאשא ביטון: אני אפנה באותה מידה את השאלה למשרד החינוך.

יפעת שאשא ביטון: בסופו של דבר שיתופי הפעולה הם ביניהם.

יפעת שאשא ביטון: אני חושבת שבסופו של דבר נועה מייצגת את משרד החינוך בתוך האוצר ולכן הקשר הטבעי.

יפעת שאשא ביטון: את יודעת, בסוף סופרים את הכסף.

יפעת שאשא ביטון: אם מישהו רוצה להוסיף אמירה לסיכום כדי שנוכל להכניס אותה לפרוטוקול, אז בשמחה מועצת תנועות הנוער.

<נפתלי דרעי: אנחנו חותמים על כל מה שאמרת ומתחייבים לדברים.

<קלי כהן: ומברכים.

יפעת שאשא ביטון: לא יכולתי לבקש יותר ממחויבות כזאת.

<נפתלי דרעי: וביחד נלך לאוצר וגם למשרד החינוך שיגדילו את התקציבים, אין שום בעיה.

<נפתלי דרעי: אנחנו מתחייבים - - -

יפעת שאשא ביטון: ואתם גם תעשו את המאמץ אצלכם לראות איך באמת מוסיפים מעגלים נוספים.

יפעת שאשא ביטון: תודה רבה לכם.